Blaenau Gwent CBC: Llety â Chymorth\nPreswylwyr>Iechyd, Lles a Gofal Cymdeithasol> Llety â Chymorth\nMae'r Cynllun Llety â Chymorth yn darparu cartrefi i bobl ifanc 16 i 21 oed a all fod yn gadael gofal, neu nad ydynt efallai yn gallu byw gyda'u teuluoedd. Mae'r Cynllun yn helpu pobl ifanc i ddatblygu sgiliau byw ymarferol, annibynnol fel y gallant maes o law symud ymlaen i'w llety annibynnol eu hunain.\nCaiff y cynllun ym Mlaenau Gwent ei redeg gan Llamau ar ran Cyngor Blaenau Gwent.\nA fedrwn i ddarparu Llety â Chymorth?\nPwy ydych chi'n edrych amdano?\nRydym yn edrych am bobl o wahanol gefndiroedd. Daw ein pobl ifanc o bob mathau o gefndir a diwylliant, ac mae'n bwysig ein bod yn cynnig cartrefi addas a phriodol iddynt.\nPa gymwysterau wyf i eu hangen?\nNid yw'n rhaid i chi gael unrhyw gymwysterau neilltuol i ddarparu llety - mae'n llawer pwysicach y gallwch groesawu person ifanc a gwneud iddynt deimlo'n ddiogel. Efallai y byddwch wedi gweithio gyda phobl ifanc o'r blaen, neu efallai y byddwch wedi magu eich plant eich hun, ond bydd gennych ddiddordeb ym mhryderon pobl ifanc ac yn mwynhau eu cwmni.\nBeth am fy amgylchiadau teuluol?\nGallwch fod yn sengl, yn briod neu'n byw fel cwpl. Nid yw bwys p'un ai ydych yn byw mewn tŷ neu fflat ond mae'n rhaid i chi fod ag ystafell wag, ac mae'n rhaid i chi fod yn fodlon rhannu eich cartref gyda'r person ifanc sy'n dod i fyw gyda chi.\nNid yw rhai pobl ifanc sy'n gadael gofal neu na all fyw gyda'u teuluoedd yn barod i fyw ar eu pen eu hunain. Fel darparydd Llety â Chymorth byddwch yn helpu person ifanc i ddysgu'r sgiliau maent eu hangen i fyw'n annibynnol. Gall fod angen i chi gynnig help ymarferol iddynt gyda thasgau fel coginio, trin arian neu drefnu biliau. Gall fod angen i chi eu hannog gyda gwaith coleg neu roi cefnogaeth emosiynol iddynt. Mae pob person ifanc yn wahanol a mater i chi a nhw yw penderfynu gyda'ch gilydd pa fath o gefnogaeth maent ei hangen.\nA fyddaf yn cael cwrdd â'r person ifanc cyn iddo/iddi symud i mewn?\nByddwch, er fod yn rhaid i'r Cynllun ddelio gydag argyfyngau weithiau.\nYn ddelfrydol, byddwch chi a'r person ifanc yn cwrdd gyda staff i weld sut ydych yn tynnu ymlaen ac i wneud yn siŵr nad oes unrhyw reswm amlwg pam na fydd y trefniant yn gweithio. Os aiff popeth yn iawn, bydd y person ifanc yn symud i'ch cartref yn raddol, gan aros un noswaith, yna nifer o nosweithiau, cyn symud i mewn yn llawn-amser maes o law. Gallwch adael i ni wybod ar unrhyw amser os teimlwch nad ydych eisiau cario ymlaen gyda'r lleoliad.\nWeithiau rydym yn cael argyfyngau pan mae'n rhaid i ni ganfod llety yn gyflym iawn. Yn yr achos hwn, mae'n annhebyg y cewch gyfle i gwrdd â'r person ifanc ymlaen llaw, ond ni ofynnir i chi wneud dim nad ydych yn hapus gydag ef a dim ond os yw pawb yn hapus gyda'r trefniadau y bydd y person ifanc yn symud i mewn. Ni fyddwch byth yn gorfod cymryd achos argyfwng os na ddymunwch wneud hynny.\nPa mor hir fydd y person ifanc yn aros gyda fi?\nBydd gan bob person ifanc anghenion gwahanol ond eich rôl chi yw eu helpu i gyrraedd pwynt lle maent yn teimlo'n ddigon hyderus i fyw ar eu pen eu hunain. Gallai hyn fod yn unrhyw beth o ddau fis i ddwy flynedd. Bydd yn dibynnu ar y person ifanc. Caiff eu dyddiad gadael ei gynllunio ymhell ymlaen llaw ac mewn cytundeb gyda chi, y person ifanc a staff Llamau.\nBeth sy'n digwydd os wyf eisiau i'r person ifanc adael?\nOs yw'ch amgylchiadau'n newid a'ch bod eisiau i'r person ifanc adael, gallwch gysylltu â ni a byddwn yn dod o hyd i lety arall.\nOs yw'r person ifanc yn ymddwyn yn afresymol atoch chi neu eich teulu, cysylltwch gyda ni a bydd staff Llamau yn trafod y problemau a chanfod datrysiad.\nPa gefnogaeth fyddaf yn ei chael\nPa hyfforddiant fyddaf yn ei chael?\nI ddechrau, byddwch yn derbyn cefnogaeth gan Llamau fydd yn edrych ar eich rôl fel darparydd Llety â Chymorth a diogelu pobl ifanc.\nYn dilyn hynny, bydd cyfleoedd hyfforddiant parhaus gyda materion eraill a all effeithio ar y bobl ifanc a gaiff eu lleoli gyda chi, yn cynnwys hyfforddiant y gofynnwch chi amdano. Deallwn y gallwch fod ag ymrwymiadau eraill ond caiff cyrsiau hyfforddiant eu cynnal yn gyfnodol drwy gydol y flwyddyn.\nBeth os oes gennyf gwestiynau rhwng sesiynau hyfforddiant?\nByddwn yn trefnu i weithiwr cynllun Llety â Chymorth ymweld â chi yn gyson ar amserau a gytunwyd i wneud yn siŵr fod popeth yn mynd yn iawn ac i ddelio gydag unrhyw broblemau a all ddigwydd. Gallwch hefyd gysylltu â staff Llamau yn ystod oriau swyddfa, dydd Llun i ddydd Gwener, gydag unrhyw gwestiynau a all fod gennych, pa bynnag mor fach y gallant ymddangos!\nBeth ddylwn i wneud mewn argyfwng?\nMewn argyfwng mawr, cysylltwch â'r gwasanaethau argyfwng drwy ffonio 999. Ar gyfer unrhyw fath o argyfwng nad yw'r heddlu, ambiwlans neu wasanaethau tân yn ymwneud ag ef, gallwch ffonio'r Tîm Dyletswydd Argyfwng am gyngor ar 08003284432. Mae'r gwasanaeth hwn ar gael tu allan i oriau swyddfa arferol a chaiff ei staffio gan weithwyr cymdeithasol.\nBeth am arian?\nFyddaf i yn cael fy nhalu?\nByddwch! Byddwch yn cael lwfans o hyd at £145 yr wythnos am ddarparu llety. Caiff taliadau eu gwneud yn uniongyrchol i'ch cyfrif banc neu gymdeithas adeiladu gan Llamau Cyf.\nBydd y person ifanc sy'n byw gyda chi yn talu tâl gwasanaeth a gytunwyd tuag at gost bwyd, gwres, goleuadau, dŵr ac yn y blaen.\nA fydd y taliadau hyn yn effeithio ar fy mudd-daliadau?\nNa. Mae darparwyr llety yn derbyn lwfans na ddylai effeithio ar eu budd-daliadau. Gall staff Llamau eich cynghori ar yr hyn y mae gennych hawl iddo.\nA fydd dod yn ddarparydd llety yn effeithio ar fy yswiriant?\nRydym yn awgrymu eich bod yn hysbysu eich cwmni yswiriant, gan y gall cymryd lletywyr effeithio ar eich polisi ar gyfer sicrwydd cynnwys.\nSut ydych chi'n penderfynu os wyf yn addas?\nCynhelir asesiad helaeth os oes gennych ddiddordeb mewn dod yn ddarparydd Llety â Chymorth. Bydd hyn yn gwneud yn siŵr y bydd unrhyw berson ifanc sy'n dod i'ch cartref yn ddiogel, eich bod yn deall yn union yr hyn a ddisgwylir gennych ac y gallwn ddynodi unrhyw gefnogaeth y gallwch fod ei angen.\nBeth mae'r broses gymeradwyo yn ei gynnwys?\nCyfweliadau gyda chi a thri chanolwr a enwir gennych i ganfod mwy amdanoch fel person;\nGwiriad eiddo i wneud yn siŵr fod y llety yn ddiogel ac addas;\nGwiriad heddlu i ganfod am unrhyw euogfarnau blaenorol (dim ond euogfarnau troseddol difrifol fydd yn eich datgymhwyso yn awtomatig);\nGwiriad gwasanaethau cymdeithasol i sicrhau eich bod yn berson addas i weithio gyda phobl ifanc.\nUnwaith mae'r holl wybodaeth berthnasol gennym, bydd panel yn cynnwys staff o Llamau yn ystyried eich cais.\nBeth sydd angen i mi wneud nesaf?\nCysylltu â'r Gweithiwr Llety â Chymorth i drafod ymhellach.\nFfôn: 01495 301351


2 Cronicl 9 BCN - Beibl Cymraeg Newydd Diwygiedig 2004\n2 Cronicl 9 Beibl Cymraeg Newydd Diwygiedig 2004 (BCN)\n1. Pan glywodd brenhines Sheba am fri Solomon, daeth i Jerwsalem i'w brofi â chwestiynau caled. Cyrhaeddodd gyda gosgordd niferus iawn—camelod yn cludo peraroglau a stôr fawr o aur a gemau. Pan ddaeth hi at Solomon, dywedodd wrtho'r cwbl oedd ar ei meddwl,\n2. ac atebodd yntau bob un o'i chwestiynau; nid oedd dim yn rhy dywyll i Solomon ei esbonio iddi.\n3. A phan welodd brenhines Sheba ddoethineb Solomon, a'r tŷ a adeiladodd,\n4. ac arlwy ei fwrdd, eisteddiad ei swyddogion, gwasanaeth ei weision a'i drulliaid yn eu lifrai, a'i esgynfa i fyny i dŷ'r ARGLWYDD, diffygiodd ei hysbryd.\n5. Addefodd wrth y brenin, “Gwir oedd yr hyn a glywais yn fy ngwlad amdanat ti a'th ddoethineb.\n6. Eto nid oeddwn yn credu'r hanes nes imi ddod a gweld â'm llygaid fy hun—ac wele, ni ddywedwyd wrthyf mo'r hanner am dy ddoethineb enfawr; yr wyt yn tra rhagori ar yr hyn a glywais.\n7. Gwyn fyd dy wŷr, y gweision hyn sy'n gweini'n feunyddiol arnat ac yn clywed dy ddoethineb.\n8. Bendith ar yr ARGLWYDD dy Dduw, a'th hoffodd di ddigon i'th osod ar ei orseddfainc yn frenin iddo. Am i'th Dduw garu Israel a'i sefydlu am byth, y mae wedi dy wneud di'n frenin arnynt, i weinyddu barn a chyfiawnder.”\n9. Yna rhoddodd hi i'r brenin chwe ugain talent o aur a llawer iawn o beraroglau a gemau. Ni fu erioed y fath beraroglau â'r rhai a roddodd brenhines Sheba i'r Brenin Solomon.\n10. Byddai gweision Hiram a gweision Solomon yn dod ag aur o Offir; byddent hefyd yn cludo llawer iawn o goed almug a gemau.\n11. Gwnaeth y brenin risiau ar gyfer tŷ'r ARGLWYDD a'i dŷ ei hun allan o'r coed almug, a hefyd gwnaeth i'r cantorion delynau a nablau na welwyd eu bath o'r blaen yng ngwlad Jwda.\n12. Rhoddodd y Brenin Solomon i frenhines Sheba bopeth a chwenychodd, mwy nag a ddug hi iddo ef. Yna troes hi a'i gosgordd yn ôl i'w gwlad.\n13. Yr oedd pwysau'r aur a ddôi i Solomon mewn blwyddyn yn chwe chant chwe deg a chwech o dalentau,\n14. heblaw yr hyn a gâi gan y marchnadwyr a'r masnachwyr; hefyd fe ddôi holl frenhinoedd Arabia a rheolwyr y taleithiau ag aur ac arian iddo.\n15. Gwnaeth y Brenin Solomon ddau gan tarian o aur gyr, a rhoi chwe chan sicl o aur gyr ym mhob tarian.\n16. Gwnaeth hefyd dri chan bwcled o aur gyr, gyda thri mina o aur ym mhob un;\n17. a rhoddodd y brenin hwy yn Nhŷ Coedwig Lebanon. Gwnaeth y brenin orseddfainc fawr o ifori, a'i goreuro ag aur coeth.\n18. Yr oedd i'r orseddfainc chwe gris a throedle aur; yr oedd dwy fraich o boptu i'r sedd a dau lew yn sefyll wrth y breichiau.\n19. Yr oedd hefyd ddeuddeg llew yn sefyll, un bob pen i bob un o'r chwe gris. Ni wnaed ei thebyg mewn unrhyw deyrnas.\n20. Yr oedd holl lestri gwledda'r Brenin Solomon o aur, a holl offer Tŷ Coedwig Lebanon yn aur pur. Nid oedd yr un ohonynt o arian, am nad oedd bri arno yn nyddiau Solomon.\n21. Yr oedd gweision Hiram yn mynd â llongau'r brenin i Tarsis, ac unwaith bob tair blynedd fe ddôi llongau Tarsis â'u llwyth o aur, arian ac ifori, ac epaod a pheunod.\n22. Rhagorodd y Brenin Solomon ar holl frenhinoedd y ddaear mewn cyfoeth a doethineb.\n23. Ac yr oedd holl frenhinoedd y ddaear yn ymweld â Solomon i glywed y ddoethineb a roes Duw yn ei galon.\n24. Bob blwyddyn dôi rhai â'u rhoddion—llestri aur ac arian, gwisgoedd, myrr, perlysiau, meirch a mulod.\n25. Yr oedd gan Solomon bedair mil o gorau ar gyfer meirch a cherbydau, a deuddeng mil o feirch, a gedwid yn y dinasoedd cerbyd a chydag ef yn Jerwsalem.\n26. Ac yr oedd yn teyrnasu ar yr holl frenhinoedd o'r Ewffrates hyd at wlad y Philistiaid ar derfyn yr Aifft.\n27. Parodd y brenin i arian fod mor aml yn Jerwsalem â cherrig, a chedrwydd mor gyffredin â sycamorwydd y Seffela.\n28. A dôi ceffylau i Solomon o'r Aifft ac o'r holl wledydd.\n29. Am weddill hanes Solomon, o'r dechrau i'r diwedd, onid yw ar gael yn llyfr Nathan y proffwyd, ac ym mhroffwydoliaeth Aheia o Seilo, ac yng ngweledigaethau Ido y gweledydd yn erbyn Jeroboam fab Nebat?\n30. Teyrnasodd Solomon yn Jerwsalem dros Israel gyfan am ddeugain mlynedd.\n31. Pan fu farw, a'i gladdu yn ninas ei dad Dafydd, daeth ei fab Rehoboam yn frenin yn ei le.\n‹ 2 Cronicl 8\n2 Cronicl 10 ›\n2 Cronicl 9


DOLGELLAU.|1883-12-21|Y Dydd - Welsh Newspapers Online\nY NADOLIG. NID oes un adeg ar y fiwyddyn yr amlygir mwy ar deimladau a nodweddau goreu y natur ddynol na'r Nadolig. Perthyna i'r gwyliau emili, megys y Groglith, y Pasc, a'r Sulgwyn eu nodweddau, ond nid oes cymaint o swyn yn yr un o honynt a'r Nadolig. Y mae'r dygwyddiad nodedig y mae'r dydd yn ei adgofio yn teilyngu iddo gael ei dreullo yn nghanol pob llawenydd a hawddfyd ag sydd yn bosibl ei ganiatau. Yn yr adeg hon, yr ydym yn cael uwchraddolion cymdeithas yn ymostwng, a'r gwahaniaethau /n cael eu sy- mud, os nad ydynt hefyd yn cwbl ddiflanu. Daw y cyfoethog yn fwy tyner ac ystyriol tuag at y dawd. Ceir y tirfeddianwyr yn cymdeithasu a'u tenantiaid, a'r meistri gyda'u gweithwyr. Bendith fawr i'r hil ddynol pe gellid cadw drwy y fiwyddyn gymdeithas fendigedig gwyliau y Nadolig, a'r rhfnweddau teilwng a amlygir y pryd hwnw. Dyledswydd pawb ydyw cynyddu eu hapusrwydd eu hun- ain yn gyatal a dedwydiwch eu cymydogion drwy fod yn rhyddfrydig a hae!ionu&. Y mae'r Nadolig yn goleuo llawer ar un o fis- oedd mwyaf dwl a gerwin y gauaf. Ceir pleaer wrth ddysgwyl a darparu yn ystod Tachwedd a Rhagfyr, ac mewn adgofion difyr am yr adeg yn ystod Ionawr. Wrth ddyfod yn nghanol y gauaf oer, y mae'r Nadolig ar unwaith yu ein bywiogi a'n lloni yn fawr. Llenwir cypyrddau llwm y tlodion, darperir ar gyfer eu hangen, a cheii odid pob dosbarth o gymdeithas yn ceisio dwyn eu hunain i'r un sefyllfa. Un o brif atdyniadau y Nadolig ydyw y cyfleusdra a geir i gyfeillion ail gyfar- fod a'u gilydd a'u perthynasau. Fel rheol, ceir gweled y teuluoedd fuont am ranaa. o'r flwyddyn yn byw oddiwrth eu gilydd yn am- canu at gael cyfarfod yn nghyd yn ngwyliau Rhagfyr. Cymer brodyr a chwiorydd fuont ar wasgar ar hyd y wlad fantais ar y cyfle i gael unwaith yn rhagor ymgyfarfod ar yr un aelwyd deuluol. Abertha pob teulu odid bob peth er cael fel un gwrdd aru gilydd yn hapus a lion ar y Nadolig. Llonir ami i dlawd gan y caredigrwydd a'r haelioni o ddangosir, a'r unig ofid ydyw na buasai y cyfryw yn parhau Dyledswydd y rhai sydd mewn sefyllfaoedd bapus ydyw, y dylent yn awr, uwchlaw pob adeg, gofio mai cariad yw y gras Cristion- Ogol mwyaf. Adeg ddedwydd ydyw, ac ym- gais pob dyn o bob sefyllfa yw gwneud pawb yn ddedwydd a hapus. Eiddunwn i'n holl dtlarllenwyr "WYLIAU LLAWEN."\nMARWOLAETH YN YR EIRA\nMARWOLAETH YN YR EIRA Dydd Sadwrn diweddaf deuwyd o hyd i gorff tri o ddynion ieuaine ar un o ucheldir- oedd Ysgotlaud. Ymddengys fod y dynion wedi cael eu cau i fyny yn yr eira, ac idiynt rynu i farwolaetb. i Yr oedd dau o honynt yn gorwadd gyda'u gilydd, a chaed corft y tryd- ydd ar ben ei hun mewn lie tua thair jttiilldir oddiwrth ei gymdeithion.\nMARWOLAETH AMHEUS YN Y * WYDDGRUG.\nMARWOLAETH AMHEUS YN Y WYDDGRUG. Nos Iau, canfyddwyd corff dyn o'r enw Thomas Knight yn gorwedd ar y rheilffordd rhwng y Wyddgrug a Broughton. Yr oedd y trancedig yn dychwelyd adref o fferm Kin- nerton Green, a thybir i'r tren redeg drosto, gan fod ei ben wedi ei niweidio, er nad rhyw kwer. Yr oedd wedi bod yn ngwasanaeth v rheilffordd, ac yr oedd yn hen mewn dyddiau.\nDOLGELLAU. Tabemad (A.)-Parch. D. Griffith, gweinidog Seisonig (A.)-Parch. W. E. Hughes, gweinidog Salem (M.C.)-Parch. R. Roberts, gweinidog Bethel (M.C.)â��Parch. R. Owen, Pennal Seisonig (M.C.)-Parch. T. Thomas, Talgarth Ebenezer (W.)-Parch. J. Cadvan Davies, gWtJliliUUg Judah (B.)-Parch. D. Evans, gweinidog Clwb yr Odyddion.-Dydd Mercher nesaf, bydd y clwb hwn yn ymgymeryd A'r gorchwyl o ddetiis meddyg. Deallwn fod Dr. John Jones wedi cael ei gynyg i redeg y ras gyda Dr. Edward Jones. CYMDEITHAS Y CYMREIGYDDION. Y mae gan y gymdeithas hon destun pwyslg i ymdrafod yn ei gylch nos Wener nesaf, yr 21ain o'r mis hwn. Y testun ydyw: "Ai H. Robertson, Ysw., A.S., ydyw y cymhwysaf i gynrychioli Meirionydd yn y Senedd?" Y mae yr ymdrafod- aeth ar hyn i'w dwyn yn mlaen trwy ddadl. Yr agorwyr ydynt y Parch, John Meredith, a Mr. Richard Owen. Pwy bynag a hoffa glywed y pwnc yn cael ei ddadlu yn rymus, deled i'r cyf- arfod. Y mae hwn yn bwnc y dydd i gryn raddau yn awi, ac yn un a ddaw yn hollol felly mewn ystyr yn y dyfodol. Os pleidleisir yn y diwedd, fel mae'n debygol y gwneir, bwriedir hysbysu darllenwyr y DYDD pa ochr y bydd y mwyafrif; ac hwyrach mai gwell i'r Pwyllgor Canolog sylwi ar hyny, a chymeryd addysg oddiwrtho. Y mae y Parch. J. Cadvan Davies i anerch y gymdeithas yn mis Ionawr nesaf, a'r Parch. D. Evans i'w hanerch yn un o'r deufis dilynol. Rhoddir hysbysrwydd manylach eto. AELOD.\nBRITHDIR, GER DOLGELLAU.\nBRITHDIR, GER DOLGELLAU. Cyfarfod Adloniadol.â��Cycaliwyd yr ail gyf- arfod o'r cyfarfodydd uchod yn Xsgoldy y Bwrdd, nos Fawrth, Rhagfyr 4ydd, am saith o'r gloch, pryd y Ilywyddwyd yn ddeheuig gan Mr. Bithel, Caerynwch. yn absenoldeb y Parch. J. Cadvan Davies, Dolgellau. Yn ystod y cyfarfod canwyd gan Mri. R. 0. Paw, W. Hickman, R. J. Bithel, Hugh Pugh, Bontddu; E. Richards a J. Evans, Maesyrhelmau; a Misses F. Lawley, S. J. Bithel, M. A. Bithel, J. 0. Bithel, ac E. Hickman, Caerynwch. Cafwyd adroddiadau gan Mri. James Edwards, Penybryn; Pierce Jones, Ty'nllidiart; a W. Ellis, Caertyddyn. Bu Mri. E. Richards ac R. Roberts, Gorwyr, yn dadleu "Dadly Cyfreithiwr." CafoddMr. John Price, Vronoleu, y wobr am yr Ysgub Fedw oreu. Am ysgrifenu brawddeg Gymraeg yn gywir, rhanwyd y wobr rhwng W. Ellis a H. Hughes. Enillodd Miss J. C. Bithel y wobr am y Brat (pinafore) goreu; a chafodd Miss M. Roberts, Perthi, ail wobr. Am y pÃ¢r hosanau goreu, Mrs. Ellis, Meirion Terrace, a Mrs. G. Jones, Rhiwspardyn, yn fgyfartal. Am areithio yn ddifyfyr ar y 'Gwlan,' Mr. R. Hughes, Ty'nyclawdd, oedd y goreu. Bu Hugh Pugh, Ty'nycefn, mor llwydd- ianus a bod yn gyntaf yn y 'Spelling Bee' Seis- nig, a D. Owen, Brynbras, ynail. Caed cyfarfod hwyliog a difyrus, a dysgwylir am un arall yn fuan. MILTON.\nYSGRIBL SHON RHYS.\nYSGRIBL SHON RHYS. MR. Got. Oes gwir yn y stori fod rhai o lanciau y drof am fyned i berthyn i'r ruban glas, ond gan nad oes sefydliad o fath hwnw yn y dref, eu bod am sticio at eu stondin1 Pwy sydd i ofalu am lanweithdra yn y dref? Cashawyr Budreddi. Beth yw gwaith y Local Board? A yw y rhent mawr a geir am y Marian Mawr yn myned i gyd i gario yn mlaen ei welliantau? Pwy gododd y ty lladd?â��Y Local Board. Pwy sydd i ofalu ei fod yn l&n?â��Y Local Board. Pwy fu yn son am ei werthu?â��Y Local Board? Ai nid lluchio arian y trethdalwyr fuasai hyny? â��Ie, siwr. Paham na chawsem nl gyfarfod cyhoeddns iawn gyda phlant Ysgol y Bwrdd eleni? Hwn yw un o'r rhai goreu fwynheir gan bobol y dre. Difrawder oedd yr achos, a dylid ceryddu y rhai y perthynai hyn iddynt. Nid 200 o blant gafodd wledd, ond 360, a gwledd dda gawaant hefyd. Paham na cheir adroddiad o sefyllfa yr Ysgol Genedlaethol yn y dref? Yn absenoldeb hyn, yr ydym at ein rhyddid i dynu y casgliadau a fynom. Nid wyf eto wedi clywed dim stwr yn nghylch cwestiwn y Dadgysylltiad. Hwyrach y tafla Bosco air fydd yn foddion i'r ochr arall godi i wrthwynebu y cynhwrf, a synwn i ddim weled Ymneillduwyr blaenaf y dref yn eu cefnogi. Wel, haiati am row. Deallaf fod dau o'r dref yn myned i dynu y dorch yn 'Steddfod Meirion, ac mae pob un yn siwr o enill. Ai gwir fod un cor wedi tori ei galon, am fod arno ofn i'r ddau arall fod o'i naen? Wel, rhaid i rywun golli. Mae rhyw si yn heol Shon Rhys y daw ail gadair yr Eisteddfod i Ddolgellau. Hai Iwc! Bai pwy ydi fod yr urinal wrth y Bont Fawr mor ddidrefnl-Y Local Board. Caiff plant rhai Bands of Hope de ddydd Nadolig. Da iawn. Bydd Shon Rhys ar y look out fydd yno rai yn gwneud pethe o Ie. Anfona at Ddeon Bangor i ofyn ai nid Coffi fase ore i'r plant, ac at Syr Wilfrid Lawson ai ni wna yfed gormod o do yru dyn yn benchwiban. Ai gwir yw fod Wil Wmffra (alias Robin R.) yn myned a chot i'r rhedegfa yn Ffestiniog y Sulgwyn nesaf, os na wna foddi yn 'Steddfod y Calan? Mae nhw yn dweyd fod arabiaid ein heolydd yn myn'd i'r ysgol ddyddiol, a mwy na hyny hefyd os credir yr adroddiadau. Gwell yw 'deryn mewn Haw na dau mewn llwyn, 'rwy'n meddwl. Ai teg ydyw gweled Reports perthynol i U- Dolgellau yn cael eu hanfon at lkn yr aton Ystwyth i'w hargraffu, tra y mae ychwaneg nag un argraffydd yn y pi wyf? Ai ni ddylai fod rhyw gyfraith er atal rhai rhag cymeryd pob masnach y gallant ddychmygu am dani i'w meddiant. Lluchiodd rhywun i'm clust y dydd o'r blaen fod yna argraffydd new- ydd ar godi yu Nolgellau. Wel, ynte, "lol i gyd yw pethau'r byd," &o. Christmas Boxes. Pethe a fawr chwenychir ydi y rhai hyn. Byddwn bob amser yn edmygu y caredigion a estynant gynorthwy i'r tlawd a'r anghenus er gwneud y Nadolig yn hapus a ded- wydd yn y teuluoedd. Erbyn yr adeg yma yr wythnos nesaf, bydd y Nadolig a'i fwyniant wedi ein gadael, a hyderwn y bydd cyfoethogion ein tref yn hael i ranu Christmas Boxes. 0 Ie, gwylied y gweilch hyny fydd yn cerdded o'r naill dafarn i'r Hall nos Lun cyn y Nadolig, i chwilio am Christmas Box, rhag i lygaid Shon Rhys ddisgyn arnynt. Reportiaf hwy yn siwr. Gan fy mod yn dysgwyl cael presant o gwilsyn 11 gwydd ddydd Nadolig, rhaid i chi aroa hyd hyny am Ysgribl eto gan SHGK RHYS.\nR CYFRIFON AMAETHYDDOL AM…\n155,000 er 1882. Priodolir y cynydd yn rhif y gwartheg godro i'r sylw mwy a delir i laeth- dai. Cynyddodd defaid ac *yn tua 748,000. Y mae y mosh beunydd yn ychwanegu eu rhif, a. gwnaethant gynydd o dros gan' mil yn YHtod y fiwyddyn. Yn yr Iwerddon, lleiha- odd rqif y moch, felly hefyd ceffylau, on4 cynyddodd y gwartheg godro, heffrod, defaid, ac wyn yn fawr yno. Yn Mhrydain Fawr, dengys y ceffylau a ddefnyddir at ddybenion amaethyddol gynydd o chwe' mil, tra y dangosir fod ceffylau Leb eu tori i lawr, a cbesyg a gedwid yn unig er mwyn epilio wedi lleihau tua 9,000. n Drwy y eyfaif, gwelir fod gwedd galonogol ar amaethyddiaeth yn ein gwlad. Hyderwn y bydd ein hamaethwyr yn y dyfodol yn fwy awyddus am roddi cyfrif manwlo gynyrch eu tir, &c., pan yr anfonir y tafleui iddynt gan swyddogion y Bwrdd Amaethyddol, gan gredu mai eu llesiant eu hunain sydd mewn golwg. Mae yr adroddiad hwn yn dangos yn amlwg nad yw penodiad Gweinidog Amaethyddol i Brydaiu ond cwestiwn o amser, gan fod yr angen am y swyddog yn addefedig gan bawb.


Etifeddiaeth y prosiect DPP: Paratoi ar gyfer byd sy’n newid | colegaucymru\n← Legacy of the CPD Project: Preparing for a changing world\nO’n cwmpas gwelir newidiadau enfawr ar y gweill. Mae Prydain yn barod i adael yr Undeb Ewropeaidd, mae Llywydd Etholedig yr Unol Daleithiau yn seren realiti o’r teledu ac ymddengys fod y byd yn gyffredinol yn fwyfwy cymhleth a darniog.\nYn ein sector ein hunain gyda’r newidiadau enfawr i Sgiliau Hanfodol, y Fagloriaeth a TGAU Cymraeg, beth y gellir ei wneud i gynyddu gwytnwch ar gyfer yr adegau anrhagweladwy o’n blaenau? Yn fwy nag erioed, mae angen arweinwyr doeth ac ymarferol sy’n galluogi ac yn annog eu staff i ddatblygu fel eu bod ar frig eu gêm wrth gyflwyno dysgu.\nMae llawer o ffyrdd i arweinwyr cefnogi eu staff i hogi eu galluoedd ond un o’r rhai mwyaf cost effeithiol yw drwy eu hannog i fynychu gwe-seminarau ac adnoddau mynediad sydd eisoes ar gael ac weithiau am ddim, ar-lein.\nMae prosiect DPP ColegauCymru (a ariennir bellach trwy Cymwysterau Cymru) yn dod i ben yn naturiol ym Mehefin 2017 ond mae pawb dan sylw yn canolbwyntio ar sicrhau bod ei etifeddiaeth yn byw yn hir ar ôl y dyddiad hwnnw. Mae rhai o’r adnoddau Llythrennedd Digidol a ddatblygwyd ar y prosiect eisoes ar gael am ddim ar-lein ac mae eraill ar y gweill. Yn ogystal, mae llawer o’r gwe-seminarau sydd wedi’u cynnal hyd yn hyn yn cael eu cofnodi ac ar gael – a bydd y nifer hwn yn cynyddu yn ystod y misoedd sy’n weddill o’r prosiect. Mae’r adnoddau – a fydd ar gael yn ddwyieithog – a gwe-seminarau, yn rhydd i gael mynediad drwy’r adran sgiliau ôl-16 o Moodle ColegauCymru a byddant yn parhau i fod ar gael y tu hwnt i 2017.\nFelly, os ydych yn gobeithio cynyddu gwytnwch yn eich sefydliad a pharatoi eich hun neu eich staff ar gyfer y dyfodol – cofiwch ymweld â Moodle ColegauCymru yn y misoedd nesaf i weld yr ystod o adnoddau dwyieithog – a gwyliwch allan am gynhadledd prosiect DPP.


Awdur a phrif ddarlledwr newyddion y BBC i draddodi Darlith Goffa Cliff Tucker eleni\nHuw Edwards, awdur a phrif ddarlledwr y newyddion gyda’r BBC, yw’r siaradwr gwadd yn Narlith Goffa Cliff Tucker eleni a gynhelir ym Mhrifysgol Cymru Y Drindod Dewi Sant, campws Llambed, yr wythnos hon.\nTeitl y ddarlith eleni yw Ar drywydd y ‘Ginshop: Capeli’r Cymry yn Llundain. Ganwyd Huw Edwards ym Mhen-y-bont ar Ogwr ond o bedair oed fe’i magwyd yn Llangennech, ger Llanelli. Cafodd ei addysg yn Ysgol Ramadeg y Bechgyn Llanelli a graddiodd â gradd anrhydedd ddosbarth cyntaf mewn Ffrangeg o Goleg y Brifysgol, Caerdydd, yn 1983. Ac yntau’n brif gyflwynydd Newyddion y BBC ar gyfer newyddion pwysig sy’n torri yn y Deyrnas Gyfunol, mae’n cyflwyno’r rhaglen newyddion sydd â’r nifer mwyaf o wylwyr ym Mhrydain, BBC News at Ten, prif ddarllediad newyddion y gorfforaeth.\nEnwir y Ddarlith Goffa ar ôl yr ynad a’r gwleidydd Cliff Tucker, a oedd hefyd yn weithredwr diwydiannol gyda British Petroleum. Graddiodd ym Mhrifysgol Cymru, Llanbedr Pont Steffan, a ddaeth wedyn yn Brifysgol Cymru Y Drindod Dewi Sant. Yn sgil ei farwolaeth yn 1993 yn bedwar ugain oed, yn ei ewyllys gadawodd yr enillion o’i gartref i’r Brifysgol. Coffeir Cliff Tucker yn Y Drindod Dewi Sant drwy ysgoloriaeth gradd ymchwil mewn hanes yn ei enw a thrwy adeiladu Darlithfa Cliff Tucker. Mae siaradwyr gwadd blaenorol yn cynnwys cyn-Archesgob Caergaint, Dr Rowan Williams, a’r cerddor Syr Karl Jenkins.\nMeddai Huw Edwards:\n“Rwy’n edrych ymlaen yn fawr at gael traddodi darlith goffa Cliff Tucker eleni. Nid oes modd deall stori ryfeddol Cymry Llundain heb ddeall stori eu capeli niferus yn y ddinas.Mae ‘na dipyn o wybodaeth newydd - a lliwgar! - wedi dod i'r golwg am wreiddiau'r achosion Anghydffurfiol yn Llundain, ac fe fyddaf yn esbonio'u pwysigrwydd yn y ddarlith."\nYchwanegodd Dr Rhiannon Ifans, o Gyfadran y Dyniaethau a’r Celfyddydau Perfformio yn Y Drindod Dewi Sant:\n“Mae'n bleser gan Gyfadran y Dyniaethau a'r Celfyddydau Perfformio groesawu'r awdur, yr ysgolhaig, a'r darlledwr Huw Edwards i gampws Llambed.Bydd yn sicr o fod yn noson o ddiddanwch a dysg, ac un a fydd yn sefyll yn y cof am hir amser."\nCynhelir y ddarlith yn Narlithfa Tucker nos Wener 10 Mawrth gan ddechrau am 7pm. Mae mynediad yn rhad ac am ddim a darperir lluniaeth. Dylai unrhyw un sy’n dymuno dod i’r ddarlith anfon e-bost at Dr Rhiannon Ifans rhiannon.ifans@uwtsd.ac.uk


Ffatri a gweithgynhyrchwyr canolbwynt-CH06B Tsieina Usb-C | Grŵp Brocade\nMae tri phorthladd USB 3.0 yn trosglwyddo cyflymder hyd at 5Gbps. Ymestyn eich sgrin gyda'r porthladd HDMI i HDTV, monitor neu daflunydd. Cefnogi allbwn HDMI hyd at 4K UHD (3840x2160 @ 30Hz) resolutio\nErs sefydlu ein cwmni, rydym wedi sylweddoli pwysigrwydd darparu cynhyrchion o ansawdd da a'r gwasanaethau cyn-werthu ac ôl-werthu gorau.\nMae'r mwyafrif o broblemau rhwng cyflenwyr byd-eang a chleientiaid oherwydd cyfathrebu gwael. Yn ddiwylliannol, gall cyflenwyr fod yn amharod i gwestiynu pethau nad ydyn nhw'n eu deall. Mae brocâd yn chwalu'r rhwystrau hynny i sicrhau eich bod chi'n cael yr hyn rydych chi ei eisiau i'r lefel rydych chi'n ei disgwyl, pan rydych chi ei eisiau.\nBlaenorol: Canolbwynt Usb-C-CH06A\nNesaf: Canolbwynt Usb-C-CH07A\n3 * USB3.0 Hyd at 5Gbps\n1 * TD Hyd at 90MB / s\n1 * SD Hyd at 90MB / s\nLliwiau llwyd arian neu liw arall i'w ddewis\nTymheredd cymwys -40 ° C ~ 60 ° C.\nSampl sampl tâl\nDiffiniad Uchel a Dim Latency 4K HDMI Ymestyn ...\nDim Latency A Chost-effeithiol 4K @ 60Hz HDMI E ...


Chwarae gêm ar-lein rhad ac am ddim. Tripman Gêm Tripman heb gofrestru. Tripman.\nDim rhyfedd maen nhw'n dweud nad oedd yr holl meddyliau gwych o rai yn normal, ond mae pob un yn cael eu rhesymau, nid yw'n bob ymennydd yn gallu gwrthsefyll symiau anferthol o wybodaeth ac ar un adeg\n© zgames. ru - gêm ar-lein rhad ac am ddim Tripman ().\nChwarae ar-lein fflachia gêm Tripman am ddim. Peidiwch ag anghofio barn am y gêm Tripman a rhannu gêm hon gyda'ch ffrindiau gorau.\nGêm Tripman Ar-lein\nDisgrifiad o'r gêm Tripman llinell. Sut i chwarae'r gêm ar-lein Dim rhyfedd maen nhw'n dweud nad oedd yr holl meddyliau gwych o rai yn normal, ond mae pob un yn cael eu rhesymau, nid yw'n bob ymennydd yn gallu gwrthsefyll symiau anferthol o wybodaeth ac ar un adeg, mae popeth yn allan o reolaeth ac mae'r person yn dod i mewn trance. Mae'r dioddefwr yn un o'r athrawon gorau a baratôdd brechlyn yn erbyn y feirws, ond roedd rhywbeth ... Yn awr, mae ein prif gymeriad yn mynd i mewn ei feddwl a rhaid ei gael oddi wrth y tywyllwch i mewn yr oedd wedi disgyn. Gwnewch eich gorau.\nBarn am y gêm hon: Wedi chwarae: 770\nTripman ( Pleidleisiau1, Rating Uwchradd: 5/5)


Coleridge Y gweledydd | COLERIDGE YNG NGHYMRU LTD\nYn ogystal â bod yn fardd gwych, fe gafodd lwyddiant syfrdanol mewn nifer o feysydd…\nNewyddiadurwr: Ysgrifennodd Coleridge ysgrifau golygyddol rheolaidd ar gyfer un o brif bapurau newydd Llundain ac roedd yn gyfrifol am y portreadau gwleidyddol seicolegol cyntaf. Gwyddoniaeth: roedd yn ffrind ac yn gydweithiwr i’r fferyllydd arloesol Humphrey Davy, a anogodd Coleridge i ddarlithio ar y berthynas rhwng y celfyddydau a gwyddoniaeth yn y Sefydliad Brenhinol. Ar ei ail daith o Gymru, teithiodd Coleridge gyda Tom Wedgwood sy’n cael y clod am wneud rhai o’r lluniau cyntaf. Diplomydd: Gweithiodd Coleridge yng ngweinyddiaeth Malta ac ysgrifennodd adroddiad a ddarparwyd i Nelson. Ysgrifennodd yn helaeth ar y thema o arweinyddiaeth ac roedd yn fentor i genhedlaeth ifancach o feddylwyr ac ysgrifenwyr. Ysgrifennwr teithio: mae ei dyddlyfrau a’i nodlyfrau o Brydain, yr Almaen, ardal Môr y Canoldir a’r Eidal yn taflu goleuni ar ei deithiau a’i feddwl, ac yn cynnwys un o’r disgrifiadau cyntaf yn Saesneg o goeden Nadolig. Chwyldröwr a meddyliwr: mae’n ysbrydoli ac yn cythruddo radicalwyr a’r sefydliad trwy ei ddysgu, ei ddewrder a’i ynganiad o system werthoedd athronyddol dwfn o oedd yn herio awdurdod ond hefyd yn amlinellu’r angen am sefydliadau cryf a oedd yn cefnogi potensial dynol ryw yn gyffredinol. Fe frwydrodd dros ddiddymu caethwasiaeth. Caeth i opiwm: ar ôl cael meddygaeth cysgu pan roedd ganddo dwymyn yn ifanc, daeth yn gaeth i opiwm pan nad oedd ei rinweddau caethiwus yn hysbys. Daeth i ddeall y ddibyniaeth hon a brwydro’n aflwyddiannus i ddadwenwyno, gan ddioddef o gyfnodau hir o salwch, llewygu ac adwaith diddyfnu. Gweledydd: Yn ystod ei oes, beirniadwyd Coleridge yn barhaus am gyhoeddi prosiectau rhyfeddol ond nid oedd byth yn eu cyflawni; ond fe amlinellodd, o bryd i’w gilydd, sylfeini rhyfeddol ac fe ysbrydolodd a chyfarwyddo’n dawel bach nifer o symudiadau dylanwadol a ddaeth ar ei ôl, gan archwilio ysbryd, ffydd, cymuned, dychymyg a chyfiawnder cymdeithasol. Mae sylfeini nifer o brofiadau diwylliannol Prydeinig modern yr ydym yn eu cymryd yn ganiataol heddiw yng ngwaith oes Coleridge. Bardd: Rime of the Ancient Mariner (Cerdd yr Hen Longwr) : Y trobwynt sy’n ganolog i’r gerdd Brydeinig wych The Rime of The Ancient Mariner yw pan, ar ôl lladd yr Albatros yn ddifeddwl ac achosi marwolaeth criw’r llong, mae’r Llongwr yn derbyn y gallu i fendithio creaduriaid y môr. Beth mae’r foment farddonol ddofn a swynol hon yn golygu i ni heddiw ac i’n berthynas â’r byd naturiol? Bardd: Kubla Khan: In Xanadu did Kubla Khan a stately pleasure dome decree… Beth yw swyddogaeth ein galluoedd esthetig a chreadigol yn natblygiad cymdeithas? Roedd gan Coleridge weledigaeth o ddiwylliant dynol ble roedd ein hunaniaeth lawn yn gallu llewyrchu fel unigolion a chymunedau, ac roedd hyn yn ysbrydoliaeth i’r ymgyrchwyr a ddaeth ar ei ôl. Ble gellir gweld a chadarnhau’r weledigaeth honno heddiw? Pŵer ein dychymyg: Soniodd Coleridge am theori o ddychymyg wedi’i seilio yn nhraddodiadau Ewropeaidd dwfn o feddwl ac ymarfer. Mae ei ysgrifennu yn archwilio taith sy’n tynnu dychymyg i mewn i daith, tirwedd a’r amgylchedd, sydd yna’n gofyn cwestiynau am gymuned, cyfiawnder cymdeithasol a natur ein hunaniaeth. Rheswm a Dealltwriaeth: Mae hysbys bod Coleridge wedi esbonio i ddarllenwyr y diwrnod y gwahaniaeth rhwng RHESWM a DEALLTWRIAETH. Ar yr un pryd roedd Iolo Morganwg yn hyrwyddo cysyniadau tebyg o Reswm a Deall yn niwylliant Cymreig. Sut mae’r iaith Gymraeg a diwylliant Cymru yn cynnal a chorffori’r dimensiwn yma heddiw? Beth mae’n ei olygu i gymdeithasau modern sydd wedi anghofio neu anwybyddu’r gwahaniaethau hyn? Pŵer rhannau: Roedd yn hysbys bod bywyd personol a phroffesiynol Coleridge yn anhrefnus. Honnodd yn aml y byddai’n cwblhau prosiectau a gweithiau ysgrifenedig mawrion, gan adael rhannau ardderchog yn unig. Beth yw’r rhannau toredig o fywyd â’r pŵer rhyfeddol hwn o gread ac adfywiad newydd, er ein tueddiadau dinistriol ac anhrefnus? Critig: Ef oedd sylfaenydd ein dealltwriaeth fodern o fawredd seicolegol a dramataidd Shakespeare. Grym corfforol: Roedd gan Coleridge ymagwedd frwd, gadarn, gorfforol at fywyd, gydag awydd llawen am gwmni, gan archwilio tirwedd a dychmygu cymdeithas wedi’i hail-greu.


Neil Kinnock - Wicipedia\n28 Mawrth 1942\nVice-President of the European Commission, European Commissioner for Transport, Arweinydd yr Wrthblaid, Arweinydd y Blaid Lafur, Shadow Secretary of State for Education, aelod o Gyfrin Gyngor y Deyrnas Unedig, Aelod o 51ain Senedd y Deyrnas Unedig, Aelod o 50fed Llywodraeth y DU, Aelod o 49fed Llywodraeth y DU, Aelod o 48fed Llywodraeth y DU, Aelod o 47fed Llywodraeth y DU, Aelod o 46ed Llywodraeth y DU, Aelod o 45ed Llywodraeth y DU, aelod o Dŷ'r Arglwyddi\nMae Neil Gordon Kinnock (ganwyd 28 Mawrth 1942 yn Nhredegar), yn wleidydd o Gymro, arweinydd y Blaid Lafur 1983-1992. Mae'n briod â Glenys Kinnock.\nRoedd yn un o'r prif ymgyrchwyr yn erbyn polisi'r Blaid Lafur adeg refferendwm 1979 i gael Cynulliad i Gymru. Fel prif arweinydd y "Gang o Chwech", gyda'r ASau Llafur Cymreig Leo Abse, Ifor Davies, Donald Anderson, Alfred Evans a Ioan Evans, chwaraeodd ran amlwg iawn yn yr ymgyrch dros bleidlais nacaol a'r canlyniad fu i nifer o bleidleiswyr Llafur naill ai beidio â phleidleisio neu bleidleisio yn erbyn cael Cynulliad.\nBu Kinnock yn wrthwynebus i'r iaith Gymraeg ar hyd ei yrfa. Cyhuddodd un o ysgolion Gwynedd o rwystro plentyn rhag mynd i'r toiled am nad oedd yn gallu gofyn yn y Gymraeg. Dangosodd ymchwiliad bod y cyhuddiad yn gwbwl ddi-sail. Cred llawer ei fod wedi bradychu'r glowyr yn ystod Streic Fawr y Glowyr (1984-5) a arweiniodd at danseilio'r diwydiant glo, gan chwalu nifer fawr o gymunedau.\nEr gwaethaf ymrwymiad Kinnock i'r wladwriaeth Brydeinig a'i wrthwynebiad ffyrnig i unrhyw fath o genedlaetholdeb Cymreig, pan oedd yn arweinydd ei blaid cafodd ei ddilorni'n gyson gan y wasg yn Lloegr am ei fod yn Gymro. Y disgrifiad enwocaf ohono gan y wasg tabloid oedd "Welsh windbag".\nRoedd yn is-arlywydd Comisiwn Prodi yn Senedd Ewrop o 1999 hyd 2004. Fe'i hadnabyddir bellach fel 'Baron Kinnock' ac mae ganddo sedd yn Nhŷ'r Arglwyddi yn Llundain.\nMae'n Llywydd Prifysgol Caerdydd.\nHarold Finch Aelod Seneddol dros Fedwellte\netholaeth newydd Aelod Seneddol dros Islwyn\n1983 – 1995 Olynydd:\nWedi dod o "https://cy.wikipedia.org/w/index.php?title=Neil_Kinnock&oldid=11043986"\nNewidiwyd y dudalen hon ddiwethaf ar 4 Mai 2022, am 11:00.


Bit By Bit - cydnabyddiaethau\nMae gan y llyfr hwn bennod gyfan ar gydweithredu màs, ond mae cydweithrediad màs ynddo'i hun. Yn syml, ni fyddai'r llyfr hwn yn bodoli oni bai am gefnogaeth hael llawer o bobl a sefydliadau gwych. Am hynny, yr wyf yn hynod ddiolchgar.\nRoedd llawer o bobl yn rhoi adborth am un neu fwy o'r penodau hyn neu wedi sgyrsiau estynedig â mi ynglŷn â'r llyfr. Am yr adborth gwerthfawr hwn, yr wyf yn ddiolchgar i Hunt Allcott, David Baker, Solon Baracas, Chico Bastos, Ken Benoit, Clark Bernier, Michael Bernstein, Megan Blanchard, Josh Blumenstock, Tom Boellstorff, Robert Bond, Moira Burke, Yo-Yo Chen, Dalton Conley, Shelley Correll, Jennifer Doleac, Don Dillman, Ethan Fast, Nick Feamster, Cybelle Fox, Maggie Frye, Alan Gerber, Sharad Goel, Don Green, Eitan Hersh, Jake Hofman, Greg Huber, Joanna Huey, Patrick Ishizuka, Ben Jones , Steve Kelling, Dawn Koffman, Sasha Killewald, Harrissa Lamothe, Andrés Lajous, David Lee, Amy Lerman, Meagan Levinson, Andrew Ledford, Kevin Lewis, Dai Li, Karen Levy, Ian Lundberg, Xiao Ma, Andrew Mao, Judie Miller, Arvind Naranyanan, Gina Neff, Cathy O'Neil, Nicole Pangborn, Ryan Parsons, Devah Pager, Arnout van de Rijt, David Rothschild, Bill Salganik, Laura Salganik, Christian Sandvig, Mattias Smångs, Sid Suri, Naomi Sugie, Brandon Stewart, Michael Szell, Sean Taylor, Florencia Torche, Rajan Vaish, Jan et Vertesi, Taylor Winfield, Han Zhang, a Simone Zhang. Hoffwn ddiolch hefyd i dri adolygydd dienw a roddodd adborth defnyddiol.\nDerbyniais adborth gwych hefyd ar lawysgrif drafft gan y cyfranogwyr yn y broses Adolygu Agored: akustov, benzevenbergen, bp3, cailinh, cc23, cfelton, chase171, danivos, DBLarremore, differentgranite, dmerson, dmf, efosse, fasiha, hrthomas, huntr, istewart, janetxu, jboy, jeremycohen, jeschonnek.1, jtorous, judell, jugander, kerrymcc, leohavemann, LMZ, MMisra, Nick_Adams, nicolemarwell, nir, person, pgrafft, raminasotoudeh, rchew, rkharkar, sculliwag, sjk, Stephen_L_Morgan, sweissman, toz, a vnemana. Hoffwn hefyd ddiolch i'r Sefydliad Sloan a Josh Greenberg am gefnogi'r Pecyn Cymorth Adolygu Agored. Os hoffech chi roi eich llyfr eich hun trwy Adolygiad Agored, ewch i http://www.openreviewtoolkit.org.\nHoffwn hefyd ddiolch i'r trefnwyr a'r cyfranogwyr yn y digwyddiadau canlynol lle cawsais gyfle i siarad am y llyfr: Seminar Cyfathrebu Cyfryngau Cornell Tech; Seminarau Canolfan Princeton ar gyfer Astudio Gwleidyddiaeth Ddemocrataidd; Colociwm HCI Stanford; Colociwm Cymdeithaseg Berkeley; Gweithgor Sylfaen Russell Sage ar Wyddoniaeth Gymdeithasol Cyfrifiadurol; Seminar Bioetheg Princeton DeCamp; Dulliau Meintiol Columbia yn y Gyfres Siaradwyr Ymweld â Gwyddorau Cymdeithasol; Grwp Darllen Technoleg a Chymdeithas Polisi Princeton Center; Sefydliad Simons ar gyfer Theori Cyfrifiadureg Gweithdy ar Gyfarwyddiadau Newydd mewn Gwyddoniaeth Gymdeithasol Cyfrifiadurol a Gwyddoniaeth Ddata; Gweithdy Sefydliad Ymchwil Data a Chymdeithas; Prifysgol Chicago, Sociology Colloquium; Cynhadledd Ryngwladol ar Wyddoniaeth Gymdeithasol Cyfrifiadurol; Ysgol Haf Gwyddoniaeth Data yn Microsoft Research; Cyfarfod Blynyddol Cymdeithas ar gyfer Mathemateg Ddiwydiannol a Chymhwysol (SIAM); Prifysgol Indiana, Darlith Karl F. Schuessler yn y Methodolegau Ymchwil Gymdeithasol; Sefydliad Rhyngrwyd Rhydychen; MIT, Ysgol Rheolaeth Sloan; Ymchwil AT & T 'Technolegau Dadeni; Prifysgol Washington, Seminar Gwyddoniaeth Ddata; SocInfo 2016; Microsoft Research, Redmond; Johns Hopkins, Canolfan Ymchwil Poblogaeth; Seminar Gwyddoniaeth Data Dinas Efrog Newydd; ac ICWSM 2017.\nMae llawer o fyfyrwyr dros y blynyddoedd wedi llunio'r syniadau yn y llyfr hwn. Hoffwn yn arbennig ddiolch i'r myfyrwyr mewn Cymdeithaseg 503 (Technegau a Dulliau Gwyddoniaeth Gymdeithasol) yng Ngwanwyn 2016 i ddarllen fersiwn cynnar o'r llawysgrif, a'r myfyrwyr mewn Sociology 596 (Cyfrifiadureg Gwyddoniaeth Gymdeithasol) yn Fall 2017 ar gyfer profi peilot yn gyflawn drafft o'r llawysgrif hon mewn ystafell ddosbarth.\nFfynhonnell arall o adborth gwych oedd fy ngweithdy llawysgrif llyfr a drefnwyd gan Ganolfan Princeton ar gyfer Astudio Gwleidyddiaeth Ddemocrataidd. Hoffwn ddiolch i Marcus Prior a Michele Epstein am gefnogi'r gweithdy. A hoffwn ddiolch i'r holl gyfranogwyr a gymerodd amser o'u bywydau prysur i'm helpu i wella'r llyfr: Elizabeth Bruch, Paul DiMaggio, Filiz Garip, Meagan Levinson, Karen Levy, Mor Naaman, Sean Taylor, Markus Prior, Jess Metcalf , Brandon Stewart, Duncan Watts, a Han Zhang. Roedd hi'n ddiwrnod gwych-un o'r mwyaf cyffrous a gwerth chweil o fy ngyrfa gyfan - a gobeithiaf fy mod wedi gallu sianelu rhywfaint o ddoethineb o'r ystafell honno i'r llawysgrif derfynol.\nMae ychydig o bobl eraill yn haeddu diolch arbennig. Duncan Watts oedd fy nghynghorwr traethawd hir, a dyma'r traethawd hir oedd yn fy nghyffroi am ymchwil gymdeithasol yn yr oes ddigidol; heb y profiad a gefais yn yr ysgol raddedig ni fyddai'r llyfr hwn yn bodoli. Paul DiMaggio oedd y person cyntaf i fy annog i ysgrifennu'r llyfr hwn. Digwyddodd i gyd un prynhawn tra'r oeddem yn aros am y peiriant coffi yn Wallace Hall, ac rwy'n dal i gofio hynny hyd at y cyfnod hwnnw, nid oedd y syniad o ysgrifennu llyfr erioed wedi croesi fy meddwl. Yr wyf yn ddiolchgar iawn iddo am fy argyhoeddi fy mod wedi cael rhywbeth i'w ddweud. Hoffwn hefyd ddiolch i Karen Levy am ddarllen bron pob un o'r penodau yn eu ffurfiau cynharaf a mwyaf messiest; fe wnaeth hi fy helpu i weld y darlun mawr pan oeddwn yn sownd yn y chwyn. Hoffwn ddiolch i Arvind Narayanan am fy helpu i ganolbwyntio a mireinio'r dadleuon yn y llyfr dros lawer o giniawau gwych. Roedd Brandon Stewart bob amser yn hapus i sgwrsio neu edrych ar benodau, ac roedd ei syniadau a'i anogaeth yn fy ngal ati i symud ymlaen, hyd yn oed pan oeddwn i'n dechrau drifftio ochr. Ac, yn olaf, hoffwn ddiolch i Marissa King am fy helpu i ddod â'r teitl i'r llyfr hwn yn un prynhawn heulog yn New Haven.\nWrth ysgrifennu'r llyfr hwn, fe gefais fudd o gefnogaeth tair sefydliad rhyfeddol: Prifysgol Princeton, Microsoft Research, a Cornell Tech. Yn gyntaf, ym Mhrifysgol Princeton, rwy'n ddiolchgar i'm cydweithwyr a myfyrwyr yn yr Adran Gymdeithaseg am greu a chynnal diwylliant cynnes a chefnogol. Hoffwn hefyd ddiolch i'r Ganolfan am Bolisi Technoleg Gwybodaeth am ddarparu ail gartref deallusol gwych i mi lle gallaf ddysgu mwy am sut mae gwyddonwyr cyfrifiadurol yn gweld y byd. Ysgrifennwyd rhannau o'r llyfr hwn tra roeddwn ar gyfnod sabothol o Princeton, ac yn ystod y rhai hynny dwi'n ddigon ffodus i dreulio amser mewn dau gymuned ddeallusol wych. Yn gyntaf, hoffwn ddiolch i Microsoft Research New York City am fod yn fy nghartref yn 2013-14. Roedd Jennifer Chayes, David Pennock, a'r grŵp gwyddoniaeth gyfrifiadurol cyfan yn westeion gwych a chydweithwyr. Yn ail, hoffwn ddiolch i Cornell Tech am fod yn fy nghartref yn 2015-16. Fe wnaeth Dan Huttenlocher, Mor Naaman, a phawb yn y Labordai Technolegau Cymdeithasol helpu i wneud Cornell Tech yn amgylchedd delfrydol i mi orffen y llyfr hwn. Mewn sawl ffordd, mae'r llyfr hwn yn ymwneud â chyfuno syniadau o wyddoniaeth data a gwyddoniaeth gymdeithasol, ac mae Microsoft Research a Cornell Tech yn fodelau o'r math hwn o groes-beillio deallusol.\nWrth ysgrifennu'r llyfr hwn, cefais gymorth ymchwil rhagorol. Rwy'n ddiolchgar i Han Zhang, yn enwedig am ei help i wneud y graffiau yn y llyfr hwn. Rwy'n ddiolchgar i Yo-Yo Chen, yn enwedig am ei help i ddrafftio'r gweithgareddau yn y llyfr hwn. Yn olaf, yr wyf yn ddiolchgar i Judie Miller a Kristen Matlofsky am gymorth o bob math.\nCrëwyd fersiwn gwe'r llyfr hwn gan Luke Baker, Paul Yuen, ac Alan Ritari o'r Grŵp Agathon. Roedd gweithio gyda nhw ar y prosiect hwn yn bleser, fel bob amser. Hoffwn ddiolch yn arbennig i Luke am ddatblygu'r broses adeiladu ar gyfer y llyfr hwn hefyd a fy helpu i lywio corneli tywyll Git, pandoc a Make.\nHoffwn ddiolch i'r cyfranwyr i'r prosiectau canlynol a ddefnyddiasom: Git, pandoc, pandoc-crossref, pandoc-citeproc, preamble pandoc-citeproc, Rhagdybiaeth, Middleman, Bootstrap, Nokogiri, GNU Make, Vagrant, Ansable, LaTeX, a Zotero. Crëwyd pob graff yn y llyfr hwn yn R (R Core Team 2016) , a defnyddiodd y pecynnau canlynol: ggplot2 (Wickham 2009) , dplyr (Hadley Wickham and Francois 2015) , reshape2 (Wickham 2007) , stringr (Hadley Wickham 2015) , car (Fox and Weisberg 2011) , cowplot (Wilke 2016) , png (Urbanek 2013) , grid (R Core Team 2016) , a ggrepel (Slowikowski 2016) . Hoffwn hefyd ddiolch i Kieran Healy am ei swydd blog a gafodd ddechrau gyda pandoc.\nHoffwn ddiolch i Arnout van de Rijt a David Rothschild am ddarparu data a ddefnyddir i ail-greu rhai o'r graffiau oddi wrth eu papurau a Josh Blumenstock a Raj Chetty am wneud ffeiliau ailgynhyrchu cyhoeddus ar gael.\nYng Nghanolfan Prifysgol Princeton, hoffwn ddiolch i Eric Schwartz a oedd yn credu yn y prosiect hwn ar y dechrau, a Meagan Levinson a helpodd ei wneud yn realiti. Meagan oedd y golygydd gorau y gallai awdur ei gael; roedd hi bob amser yno i gefnogi'r prosiect hwn, mewn amseroedd da ac mewn amseroedd gwael. Rydw i'n ddiolchgar iawn am sut mae ei chefnogaeth wedi esblygu wrth i'r prosiect newid. Gwnaeth Al Bertrand waith gwych yn camu i mewn yn ystod gwyl Meagan, a chymorthodd Samantha Nader a Kathleen Cioffi droi'r llawysgrif hon i mewn i lyfr go iawn.\nYn olaf, hoffwn ddiolch i'm ffrindiau a'ch teulu. Rydych wedi bod yn gefnogol i'r prosiect hwn mewn cymaint o ffyrdd, yn aml mewn ffyrdd nad oeddech chi'n gwybod hyd yn oed. Hoffwn yn arbennig ddiolch i fy rhieni, Laura a Bill, a fy nghyfarwyddwyr yng nghyfraith, Jim a Cheryl, am eu dealltwriaeth tra bod y prosiect hwn yn mynd ymlaen ac ymlaen. Hoffwn ddiolch hefyd i'm plant. Eli a Theo, yr ydych wedi gofyn i mi gymaint o adegau pan fydd fy llyfr yn olaf yn cael ei orffen. Wel, mae wedi'i orffen yn derfynol. Ac, yn bwysicaf oll, hoffwn ddiolch i'm gwraig Amanda. Rwy'n siŵr eich bod chi hefyd wedi meddwl pryd y byddai'r llyfr hwn yn gorffen, ond ni wnaethoch chi ei ddangos erioed. Dros y blynyddoedd yr wyf wedi gweithio ar y llyfr hwn, rwyf wedi bod yn absennol gormod, yn gorfforol ac yn feddyliol. Rwyf mor werthfawrogi eich cefnogaeth a'ch cariad di-ddiwedd.


Cyllideb Refeniw Cronfa'r Cyngor\nBydd Cabinet Cyngor Sir y Fflint yn ystyried camau terfynol sefydlu cyllideb refeniw 2017/18 pan fydd yn cyfarfod ddydd Mawrth 17 Ionawr.\nDrwy gydol y broses gyllidebu, mae'r Cyngor wedi ceisio diogelu gwasanaethau â€˜rheng flaen', cyfleusterau cymunedol a chyllid ar gyfer ysgolion a Gofal Cymdeithasol.\n"Mae'n bleser gennym gyhoeddi, o ganlyniad i gynllunio ariannol arloesol ac effeithiol, na fydd unrhyw fygythiadau pellach i wasanaethau'r Cyngor yn 2017/18. Mae hyn er gwaethaf gorfod bodloni effaith y pwysau cynyddol o'r galw cynyddol ar wasanaethau, yn enwedig gofal cymdeithasol, a chyfyngiadau ar wariant sector cyhoeddus ledled y DU."\nEr bod â€˜bwlch' cyllid o £1.9m yn parhau i fod i'w ganfod, mae'r Cyngor yn benderfynol yn ei nod o ddiogelu gwasanaethau rheng flaen, yn enwedig ein huchelgais i gynyddu cyllid i ysgolion cymaint â £1.2m y flwyddyn nesaf. Ond mae dewisiadau cyfyngedig ar gael i ni i gyflawni hyn, ac eithrio drwy drethiant lleol, defnyddio ein cronfeydd wrth gefn dros dro a chymryd risgiau ar reoli pwysau costau fel cyflogau a chwyddiant.\nYchwanegodd y Cynghorydd Shotton: "Byddwn yn parhau i bwysleisio bod angen diwygio'r fformwla cyllido ar gyfer llywodraeth leol. Ni all Sir y Fflint barhau fel cyngor â chyllid isel, gan dderbyn £17.5m yn llai y flwyddyn na'r grant cyfartalog ar gyfer cynghorau Cymru, yn seiliedig ar faint poblogaeth cymharol."


Cyngor Sir Ddinbych - Agenda for Cyngor Sir on Dydd Mawrth, 25 Chwefror 2020, 10.00 am\nCyngor Sir - Dydd Mawrth, 25 Chwefror 2020 10.00 am\n19.11.2019 Minutes of Special Council PDF 522 KB\nCofnodion Drafft Argraffedig PDF 320 KB\nAr y pwynt hwn, talodd y Cadeirydd deyrnged i’r diweddar Gynghorydd Huw Jones, a fu farw’n ddiweddar.\nCafwyd teyrngedau gan y Cynghorydd Joe Welch ar ran y Grŵp Annibynnol, y Cynghorydd Joan Butterfield ar ran y Grŵp Llafur a'r Cynghorydd Martyn Holland ar ran Grŵp y Ceidwadwyr Cymreig.\nCydymdeimlwyd â theulu’r Cynghorydd Jones ac, i ddangos parch, fe safodd pawb a oedd yn bresennol mewn tawelwch yn deyrnged iddo.\nCydymdeimlodd y Cadeirydd hefyd â’r Barnwr Ian Trigger, Cadeirydd y Pwyllgor Safonau, a gollodd ei wraig, Jennifer Ann Trigger, yn ddiweddar.\nCwestiwn gan aelod o'r cyhoedd, Sue Lewis, Bodfari -\n“Bu i Gronfa Bensiynau Clwyd, a gynhelir gan Sir y Fflint, ymgynghori’n ddiweddar ag aelodau’r Gronfa, gan gynnwys Sir Ddinbych, ar ddatblygu ei Pholisi Buddsoddi Cyfrifol. Ymysg pethau eraill, mae hwn yn edrych ar ddadfuddsoddi mewn tanwyddau ffosil. Wnaeth Sir Ddinbych ymateb i’r ymgynghoriad hwn, ac os felly, fyddech chi cystal â rhannu eich ymateb â ni?\nMae Sir Ddinbych yn aelod o Gronfa Bensiynau Clwyd, sy’n cael ei weinyddu gan Gyngor Sir y Fflint. Y diweddar Gynghorydd Huw Jones oedd yr aelod etholedig ar Bwyllgor Cronfa Bensiynau Clwyd (“y Pwyllgor”), a gwasanaethodd arno am nifer o flynyddoedd. Mae’r Pwyllgor hwn yn goruchwylio’r Gronfa Bensiynau. Yn ogystal, mae swyddogion Cyngor Sir Ddinbych yn rhyngweithio’n rheolaidd gyda swyddogion Cronfa Bensiynau Clwyd.\nMae gan Gronfa Bensiynau Clwyd strategaeth fuddsoddi, a’i phrif amcan, yn amlwg, yw sicrhau y gellir diwallu’r rhwymedigaethau pensiwn presennol a rhai’r dyfodol yn llawn. Mae’r Gronfa’n diweddaru’r polisïau hyn yn rheolaidd ac mae eu strategaeth fuddsoddi yn nodi y byddant yn gwneud buddsoddiadau dethol mewn meysydd amgylcheddol fel ynni glân, seilwaith amgylcheddol a phrosiectau coedwigaeth.\nAr hyn o bryd, mae tua 1.2% o asedau’r Gronfa wedi’u buddsoddi mewn meysydd tanwyddau ffosil. Mynychodd Pennaeth Cyllid ac Eiddo Cyngor Sir Ddinbych gyfarfodydd y Grŵp Llywio yn yr hydref a dechrau gaeaf 2019, gan roi adborth i'r Grŵp hwnnw ar y trafodaethau yr oeddem ni wedi bod yn cael yn fewnol am ddatblygu ein polisïau i ddod yn garbon niwtral. Cafodd y trafodaethau hynny i gyd eu bwydo i fersiwn ddrafft Polisi Buddsoddi Cyfrifol Cronfa Bensiynau Clwyd. Roedd y Polisi drafft yn adlewyrchu trafodaethau mewnol Sir Ddinbych i raddau helaeth, mewn perthynas â blaenoriaethu pwysigrwydd newid hinsawdd a rhoi ystyriaeth i hynny yn eu penderfyniadau wrth symud ymlaen.\nFelly rydym yn cefnogi mabwysiadu’r Polisi drafft fel yr oedd yn unol â thrafodaethau mewnol Sir Ddinbych.\nTynnwyd sylw’r aelodau at y darn canlynol o’r Polisi:\nNid dyletswydd ar y Gronfa yn unig yw ystyried newid hinsawdd, mae hefyd yn gyson â natur hirdymor y Gronfa. Mae angen i fuddsoddiadau’r Gronfa fod yn gynaliadwy er mwyn bod o’r budd gorau i’w holl fudd-ddeiliaid. Ymgysylltiad yw’r dull gorau o alluogi’r newid y mae ei angen i fynd i'r afael â'r argyfwng gyda'r hinsawdd. Fodd bynnag, mae dadfuddsoddi ar sail risg dethol yn briodol i hwyluso’r newid i economi rhad-ar-garbon.\nMae gan y Gronfa dri phrif faes blaenoriaeth, ac mae un o’r rheiny yn y blaenoriaethau buddsoddwr cyfrifol yn nodi eu bod yn bwriadu mesur a deall yr agwedd garbon o fewn y portffolio buddsoddi, ac ar ôl ei asesu, byddant yn cytuno ar darged lleihau carbon o fewn deuddeng mis, a fydd yn cael ei roi ar waith dros y pum mlynedd nesaf.\nCwestiwn atodol gan Sue Lewis -\nFyddai Cyngor Sir Ddinbych yn dilyn Llywodraeth Cymru a chynghorau eraill fel Cyngor Caerdydd a Sir Caerfyrddin, ac yn pasio cynnig yn nodi eu bod yn dymuno i’w Cronfa Bensiynau ddadfuddsoddi’n llwyr o danwyddau ffosil o fewn cyfnod penodol.\nDeallir na all y cyngor ond cynghori rheolwyr y Gronfa, ond serch hynny, byddai’n cyfleu neges rymus iawn i'r cyhoedd, i'w buddiolwyr, eich bod o ddifrif, a byddai'n cyd-fynd â’ch polisi lleihau carbon.\nDyma ymateb pellach y Cynghorydd Julian Thompson-Hill -\nMae’n bosib y gallai Cyngor Sir Ddinbych wneud cynnig o’r fath. O ran y strwythur llywodraethu, un bleidlais ydym ni ymysg pump ar y Pwyllgor, felly byddai’n dibynnu ar safbwynt tebyg gan yr awdurdodau lleol eraill. Nid ... view the full Cofnodion text for item 3.\nCofnodion PDF 480 KB\nDerbyn cofnodion cyfarfod y Cyngor Sir a gynhaliwyd 19 Tachwedd 2019 a 28 Ionawr 2020 (copi yn amgaeedig).\n19.11.2019 Special Council Minutes W , Eitem 4. PDF 244 KB\nCyflwynwyd cofnodion cyfarfod y Cyngor Arbennig a gynhaliwyd ar 19 Tachwedd 2019.\nPENDERFYNWYD y byddai cofnodion cyfarfod y Cyngor Arbennig a gynhaliwyd ar 19 Tachwedd 2019 yn cael eu cadarnhau fel cofnod cywir, a’u llofnodi gan y Cadeirydd.\nCyflwynwyd cofnodion y Cyngor Llawn a gynhaliwyd ar 28 Ionawr 2020.\nTudalen 6 – gofynnodd y Cynghorydd Rhys Thomas, yn dilyn datblygiadau yn Ysgol Annibynnol Rhuthun ers cyfarfod diwethaf y Cyngor Llawn, oedd y Cyngor yn fodlon bod y mater diogelu wedi cael ei ddatrys?\nYmatebodd y Cynghorydd Huw Hilditch-Roberts, Aelod Arweiniol Addysg, Gwasanaethau Plant ac Ymgysylltu â’r Cyhoedd, gan ddweud, yn dilyn datblygiadau diweddar, y gallai sicrhau’r aelodau bod swyddogion yr awdurdod lleol yn cydweithio ag Estyn a CIW ar bob argymhelliad, a bod diogelu’r myfyrwyr yn hollbwysig.\nTudalen 7 - District Enforcement Limited\nCadarnhaodd y Cynghorydd Rhys Thomas bod Aelod Arweiniol Cynllunio, Diogelu'r Cyhoedd a Chymunedau Mwy Diogel wedi dosbarthu’r ystadegau gweithgarwch i bob aelod. Mynegodd bryder gan mai dim ond 22 o’r 147 o droseddau oedd yn ymwneud â baw cŵn neu gŵn yn rhedeg yn rhydd ar gaeau. Gofynnwyd i’r Aelod Arweiniol gysylltu â District Enforcement i ganfod a oedd troseddau taflu bonion sigaréts yn ddewis haws ar gyfer rhoi rhybuddion cosb benodedig.\nPENDERFYNWYD yn amodol ar yr uchod, y byddai cofnodion cyfarfod y Cyngor Llawn a gynhaliwyd ar 28 Ionawr 2020 yn cael eu cadarnhau fel cofnod cywir a’u llofnodi gan y Cadeirydd.\nTRETH Y CYNGOR 2020/2021 A MATERION CYSYLLTIEDIG PDF 207 KB\nYstyried adroddiad gan y Pennaeth Cyllid ac Eiddo (copi'n amgaeedig) i bennu lefelau Treth y Cyngor ar gyfer 2020/2021\nAppendix A Council Tax , Eitem 5. PDF 309 KB\nAppendix B and C CTAX 2020-21 report setting , Eitem 5. PDF 89 KB\nCyflwynodd yr Aelod Arweiniol Cyllid, Perfformiad ac Asedau Strategol, y Cynghorydd Julian Thompson-Hill, yr adroddiad (a gylchredwyd ymlaen llaw) i osod lefelau Treth y Cyngor ar gyfer 2020/2021.\nCyfeiriodd y Cynghorydd Thompson-Hill at y canlynol yn benodol:\n· Prif nodweddion y gyllideb a gymeradwywyd ar 28 Ionawr 2020\n· Sylwadau’r Pennaeth Cyllid ac Eiddo ar gryfder yr amcangyfrifon cyllidebol a digonolrwydd y cronfeydd wrth gefn\n· Dadansoddiad o'r praeseptau gan Gynghorau Dinas, Tref a Chymuned a Chomisiynydd Heddlu a Throsedd Gogledd Cymru\n· Argymhellion ar gyfer lefelau Treth y Cyngor 2020/2021\n· Setliad cadarnhaol o +4.3% yn refeniw Llywodraeth Leol y Cyngor gan Lywodraeth Cymru.\nGofynnwyd am ddata hanesyddol, gan gynnwys praeseptau Cynghorau Cymuned, Gwasanaethau Tân a’r Heddlu, er mwyn gallu cymharu. Cytunwyd y byddai’r wybodaeth hon yn cael ei dosbarthu i'r holl aelodau.\nCododd y Cynghorydd Mark Young y mater o lifogydd. Adroddwyd y bydd cartrefi y mae llifogydd wedi effeithio arnynt yn Lloegr yn cael 100% o ostyngiad Treth y Cyngor. Gofynnodd a fyddai hyn yn digwydd yng Nghymru. Hefyd, bydd deiliaid tai yr oedd llifogydd wedi effeithio arnynt yn Lloegr yn cael £5,000, ond yng Nghymru, £500 fydd y ffigwr hwnnw. Mynegodd y Cynghorydd Young ei anfodlonrwydd â’r gwahaniaeth yn y symiau.\nCadarnhaodd y Pennaeth Cyllid ac Eiddo fod hwn yn fater sydd wedi’i ddatganoli i Gymru. Mae Sir Ddinbych yn cydweithio’n agos â’r Ganolfan Cyngor Ar Bopeth i helpu trigolion hawlio unrhyw gyllid sydd ar gael. Bydd datganiad sy’n cynnwys yr holl rifau cyswllt perthnasol a dolen i’r we yn cael ei ddosbarthu i bob aelod er gwybodaeth.\nO ran Gostyngiad i Dreth y Cyngor, byddai’n rhaid i awdurdodau lleol ystyried hyn, gan mai o’u cyllideb nhw y byddai’r arian yn cael ei dynnu.\nYn ystod y drafodaeth, cyfeiriwyd ar Fformiwla Barnett, ac eglurwyd ei bod yn fformiwla gymhleth iawn; roedd un bloc yn llunio rhan o’r hyn y mae’r cyngor yn ei dderbyn fel grant cynnal refeniw. Pe byddai arian ychwanegol yn cael ei gyhoeddi yn ystod y flwyddyn, byddai hynny'n cael effaith gynyddol ar gyllideb y flwyddyn ddilynol.\nYn dilyn y drafodaeth:\nPENDERFYNWYD y byddai’r Cyngor yn:\n(i) Nodi bod rhaid i'r Cyngor Sir, fel yr Awdurdod Bilio, ystyried y praeseptau a dderbyniwyd gan Gomisiynydd Heddlu a Throsedd Gogledd Cymru a'r Cynghorau Tref/Cymuned, a chyhoeddi lefelau Treth y Cyngor ar gyfer blwyddyn ariannol 2020/2021.\n(ii) Cymeradwyo'r argymhelliad bod y symiau a gyfrifwyd gan y Cyngor ar gyfer blwyddyn ariannol 2020/2021, yn unol ag Adrannau 32 i 34 (1) Deddf Cyllid Llywodraeth Leol 1992 (y Ddeddf) a Rheoliadau Addasu Cyfrifiadau Angenrheidiol (Cymru) 2008 fel adran 3 Atodiad A.\n(iii) Cymeradwyo’r argymhelliad bod y symiau a gyfrifwyd gan y Cyngor ar gyfer blwyddyn ariannol 2020/2021, yn unol ag Adrannau 34 (2) i 36 (1) Deddf Cyllid Llywodraeth Leol 1992 (y Ddeddf) fel Atodiad A adran 4.\n(iv) Sicrhau bod symiau Treth y Cyngor ar gyfer blwyddyn ariannol 2020/2021 ar gyfer pob un o'r categorïau o anheddau fel y’u cyflwynir yn Atodiad C.\n(v) Cymeradwyo bod lefel y gostyngiad ar gyfer Dosbarth A, B ac C fel y nodir yn Rheoliadau Treth y Cyngor (Dosbarthau Rhagnodedig ar Anheddau) (Cymru) 2004 yn cael ei gosod ar sero ar gyfer blwyddyn ariannol 2020/2021, gyda'r cafeat bod hyn yn ddibynnol ar ddim newidiadau i ddeddfwriaeth nac amodau lleol.\nCYNLLUN CYFALAF 2019/2020 - 2022/23 AC ARGYMHELLION Y GRŴP BUDDSODDI STRATEGOL PDF 240 KB\nYstyried adroddiad gan y Pennaeth Cyllid ac Eiddo (copi’n amgaeedig) i ddarparu Cynllun Cyfalaf diwygiedig i’r Aelodau gan gynnwys diweddariad ar brosiectau mawr a'r Cynllun Corfforaethol\nAppendix 1 - Summary of Capital Plan FundingV2.xls , Eitem 6. PDF 65 KB\nAppendix 2 - Summary by Head of ServiceV2.xls , Eitem 6. PDF 62 KB\nAppendix 3 - Details of scheme estimatesV2.xls , Eitem 6. PDF 71 KB\nAppendix 4 February (Jan) - Major capital project updates , Eitem 6. PDF 99 KB\nAppendix 5 - Narrative , Eitem 6. PDF 105 KB\nCyflwynodd Aelod Arweiniol Cyllid, Perfformiad ac Asedau Strategol, y Cynghorydd Julian Thompson-Hill, yr adroddiad (a gylchredwyd ymlaen llaw) i ddarparu’r Cynllun Cyfalaf diweddaraf i’r Aelodau, ynghyd â’r wybodaeth ddiweddaraf am brosiectau mawr a'r Cynllun Corfforaethol.\nRhoddwyd yr adroddiad diwethaf i’r Cyngor ar y Cynllun Cyfalaf llawn ym mis Chwefror 2019. Mae’r Cabinet wedi cael diweddariadau misol. Roedd y Cynllun Cyfalaf Amcangyfrifedig bellach yn £33.86 miliwn. Mae'r Cynllun wedi cael ei ddiweddaru ers adrodd arno i'r Cabinet ar 18 Chwefror 2020.\nArweiniodd y Cynghorydd Thompson-Hill yr Aelodau drwy'r adroddiad.\nYmatebodd y Cynghorydd Thompson-Hill a’r Pennaeth Cyllid ac Eiddo i gwestiynau ynglŷn ag amrywiol agweddau ar y Cynllun Cyfalaf. Roedd y prif feysydd trafod yn canolbwyntio ar y canlynol:\n· Cais Cyfalaf Atal Traffig 2020-21 – arwyddion brown i ddangos y Gymraeg uwch ben y Saesneg.\nByddai cynllun arwyddion brown Dyffryn Clwyd yn cynnwys arwyddion ar gyfer Castell Rhuthun, Castell Dinbych ac Eglwys Gadeiriol Llanelwy. Byddai hefyd yn cynnwys teitl Dyffryn Clwyd ac felly’n codi ymwybyddiaeth o’r Dyffryn. Holodd yr Aelodau am amserlen ar gyfer yr arwyddion a chadarnhawyd y bydd “Strategaeth Arwyddion Twristiaeth Sir Ddinbych” yn cael ei chyflwyno ger bron y Pwyllgor Craffu Cymunedau ar 12 Mawrth 2020.\n· Holwyd a fyddai ysgolion nad oeddent yn yr adroddiad yn cael eu moderneiddio yn y dyfodol.\nEglurwyd bod band A Ysgolion yr 21ain Ganrif wedi cael ei gwblhau a bod y Cyngor bellach yn cychwyn ar fand B. Roedd oedi gydag ysgolion nad oeddent ym Mand A na B oherwydd cyfyngiadau ariannol. Cadarnhaodd Aelod Arweiniol Addysg, Gwasanaethau Plant ac Ymgysylltu â’r Cyhoedd y byddai’n edrych ar yr amserlenni.\n· Nododd y Cynghorydd Gwyneth Kensler ei bod wedi cael adborth negyddol mewn perthynas ag adeilad newydd Ysgol Crist y Gair yn y Rhyl, gan fod yna nifer o fân broblemau i'w datrys.\nCadarnhaodd nifer o aelodau bod mân broblemau’n codi gyda phob adeilad newydd. Bu iddynt sicrhau’r Cyngor bod yr adeilad o safon dda, gan annog yr aelodau i ymweld â’r ysgol i weld yr adeilad.\n· Croesawyd cyllid a ddyrannwyd ar gyfer pontydd, ond roedd gwerth £11m o waith yn aros i'w wneud.\nGofynnodd y Cynghorydd Martyn Holland a fyddai yna gyllid pellach ar gyfer atgyweirio pontydd, yn enwedig yn dilyn y tywydd garw a gafwyd dros y misoedd diwethaf. Cadarnhawyd y byddai rhywun yn cysylltu â Llywodraeth Cymru mewn perthynas â chyllid ychwanegol.\n· Codwyd pryderon mewn perthynas â thyllau yn y ffyrdd.\nMewn ymateb, dywedodd y Cynghorydd Brian Jones bod gwaith ar y gweill i ganfod ateb mwy parhaol, ac yn ogystal â’r ymweliadau blynyddol sydd ar ddod i Grwpiau Ardal yr Aelodau i drafod cynnal a chadw ffyrdd, bydd gweithdy aelodau hefyd yn cael ei drefnu ar faterion priffyrdd. Cadarnhaodd y Cynghorydd Jones bod swyddogion yn edrych ar dechnoleg newydd ac atebion mwy cost effeithiol.\nCyfeiriodd y Cynghorydd Huw Hilditch-Roberts at y tywydd garw diweddar, gan ddiolch i’r staff am eu gwaith caled gyda hynny.\nAr y pwynt hwn, cynigiodd y Cynghorydd Graham Timms y dylid dod â’r drafodaeth i ben a symud i’r bleidlais. Eiliwyd y cynnig hwn.\nFelly cynhaliwyd pleidlais ar p’un ai y dylid symud i’r bleidlais ai peidio drwy godi dwylo. Roedd yr holl aelodau o blaid dod â’r drafodaeth i ben a symud i’r bleidlais.\nPENDERFYNWYD y byddai’r Aelodau yn:\n(i) Nodi’r sefyllfa ddiweddaraf ar elfen 2019/2020 y Cynllun Cyfalaf a’r diweddariad ar brosiectau mawr.\n(ii) Cefnogi argymhelliad y Grŵp Buddsoddi Strategol fel y manylir yn Atodiad 5 ac y crynhoir yn Atodiad 6.\n(iii) Cymeradwyo Cynllun Cyfalaf 2020/2021.\n(iv) Cymeradwyo’r Adroddiad Strategaeth Cyfalaf ar gyfer 2020/2021 fel y manylir yn Atodiad 7.\n(v) Gofyn i ... view the full Cofnodion text for item 6.\nDATGANIAD STRATEGAETH RHEOLI’R TRYSORLYS 2020/2021 A DANGOSYDDION DARBODUS 2020/2021 - 2022/2023 PDF 227 KB\nYstyried adroddiad gan y Pennaeth Cyllid ac Eiddo (copi yn amgaeedig) i geisio cymeradwyaeth y Cyngor ar gyfer Datganiad Strategol Rheoli Trysorlys 2020/2021 a Dangosyddion Darbodus 2020/2021 – 2022/2023\nCouncil App 1 TMSS2021Final 25 Feb 20 , Eitem 7. PDF 434 KB\nCouncil App 2 Wellbeing Assessment TMSS2021Final 25 Feb 20 , Eitem 7. PDF 98 KB\nCyflwynodd yr Aelod Arweiniol Cyllid, Perfformiad ac Asedau Strategol, y Cynghorydd Julian Thompson-Hill, yr adroddiad (a gylchredwyd ymlaen llaw) i geisio cymeradwyaeth y Cyngor ar gyfer Datganiad Strategaeth Rheoli’r Trysorlys (TMSS) 2020/2021 a Dangosyddion Darbodus 2020/2021 i 2022/2023.\nMae Cod Ymarfer y Sefydliad Siartredig Cyllid Cyhoeddus a Chyfrifyddiaeth ar Reoli’r Trysorlys yn gofyn i'r Cyngor gymeradwyo'r TMSS a'r Dangosyddion Darbodus bob blwyddyn.\nCadarnhawyd y buddsoddwyd gyda banciau bob tro. Roedd buddsoddiadau dros dro yn cael eu gwneud yn y tymor byr ac nid oedd gan y Cyngor unrhyw fuddsoddiadau eraill.\nWrth fuddsoddi, blaenoriaethau'r Cyngor yw:\n· Sicrhau bod yr arian yn dod yn ôl pan fydd ei angen (hylifedd)\n· Sicrhau ein bod yn cael cyfradd elw dda (arenillion)\nGofynnodd y Cynghorydd Paul Penlington am restr o’r Banciau y buddsoddwyd ynddynt.\n(i) Cymeradwyo'r TMSS ar gyfer 2020/2021 (Atodiad 1).\n(ii) Cymeradwyo’r gwaith o osod Dangosyddion Darbodus ar gyfer 2020/2021, 2021/2022 a 2022/2023 (Atodiad 1 Ychwanegiad A).\n(iii) Cymeradwyo'r Datganiad Darpariaeth Isafswm Refeniw (Atodiad 1 Adran 6).\n(iv) Cadarnhau ei fod wedi darllen, deall ac ystyried yr Asesiad o’r Effaith ar Les (Atodiad 2) fel rhan o’i ystyriaethau.\nRHAGLEN GWAITH I’R DYFODOL Y CYNGOR SIR PDF 406 KB\nCouncil Briefing Forward Work Programme WELSH , Eitem 8. PDF 297 KB\nCyflwynodd Pennaeth y Gyfraith, AD a Gwasanaethau Democrataidd Raglen Gwaith i'r Dyfodol y Cyngor, ynghyd â Rhaglen Gwaith i'r Dyfodol Briffio'r Cyngor (a ddosbarthwyd ymlaen llaw).\nGwahoddwyd yr aelodau i gynnig enwebiadau am Is-gadeirydd y Cyngor ar gyfer blwyddyn y Cyngor sydd i ddod, yn cychwyn ym mis Mai 2020.\nPENDERFYNWYD y byddai Rhaglen Gwaith i'r Dyfodol y Cyngor a Rhaglen Gwaith i'r Dyfodol Briffio'r Cyngor yn cael eu cymeradwyo a’u nodi.\nDaeth y cyfarfod i ben am 12:05 p.m.


Rhaid i blant sy'n derbyn gofal gael yr un cyfleoedd addysgol â'u cyfoedion – Kirsty Williams | LLYW.CYMRU\n“Gwelwyd gwelliant chwe phwynt canran yng nghanlyniadau TGAU plant sy'n derbyn gofal”, meddai Kirsty Williams (dydd Mercher 10 Mai).\nMae Ysgrifennydd y Cabinet dros Addysg wedi adrodd ar y cynnydd a wneir i gefnogi plant sy'n derbyn gofal yn well o ran eu haddysg. Amlinellodd hefyd ei chynlluniau o ran camau gweithredu i sicrhau ei bod yn parhau i wella'u cyrhaeddiad addysgol ac yn gwneud yn siŵr bod ganddynt yr un cyfleoedd â'u cyfoedion.\nMae adroddiad blynyddol ar y cynllun tair blynedd ar gyfer plant sy'n derbyn gofal yn rhoi sylw i'r cynnydd a wneir, gan gynnwys gwella canlyniadau TGAU. Yn 2016 roedd 23 y cant o blant sy'n derbyn gofal wedi llwyddo i gael pum TGAU neu gyfwerth, gradd A*–C mewn Cymraeg iaith gyntaf neu Saesneg a Mathemateg – cynnydd o chwe pwynt canran ar ganlyniadau 2015.\nMae Llywodraeth Cymru wedi cydweithio â Phrifysgol Caerdydd hefyd – CASCADE – i greu canolbwynt ar-lein newydd er mwyn rhannu gwybodaeth ac adnoddau sy'n helpu gwella canlyniadau addysgol plant sy'n derbyn gofal.\nMae Ysgrifennydd y Cabinet dros Addysg wedi ymrwymo i wneud y canlynol:\nEdrych ar yr hyfforddiant sydd ar gael i ysgolion a cholegau addysg bellach sy'n gyfrifol am blant sy'n derbyn gofal.\nSicrhau bod awdurdodau lleol yn adolygu rolau gweithwyr allweddol sy'n gyfrifol am blant sy'n derbyn gofal.\nCydweithio â'r trydydd sector i ystyried ffyrdd gwell o gefnogi plant y mae'n aml yn anodd ennyn eu diddordeb mewn addysg.\nGwneud defnydd gwell o'r data sydd ar gael i helpu plant sy'n derbyn gofal.\nYn ddiweddar, cyhoeddodd Ysgrifennydd y Cabinet dros Addysg y bydd y Grant Datblygu Disgyblion yn cael ei ehangu i gynnig cymorth i blant tair oed sy'n derbyn gofal yn ystod eu blynyddoedd cynnar yn yr ysgol. Mae hynny'n rhan o fwy na £90m eleni a roddwyd i helpu disgyblion difreintiedig.\n“Yr hyn sy'n ganolog i'n cenhadaeth genedlaethol o ddiwygio addysg yw bod pob plentyn yn gwneud yn dda ac yn cyflawni eu potensial, waeth beth fo'u cefndir. Rhaid i blant sy'n derbyn gofal gael yr un cyfleoedd â'u cyfoedion. Rydyn ni wedi gweld gwelliant gwych yng nghanlyniadau TGAU y rhai hynny sy'n derbyn gofal, ac rydyn ni wedi ymrwymo rhagor o gyllid i ddatblygu hynny. Ond rwy am wneud mwy na hynny.\n“Yn aml, mae plant sy'n derbyn gofal yn dod o gefndir o argyfwng teuluol neu deulu'n chwalu. Er na allwn ni newid eu profiadau personol, byddwn ni'n parhau i'w cefnogi drwy eu haddysg a'u paratoi ar gyfer bywyd fel oedolyn.\n“Mae ymchwil yn dangos yn rhy aml o lawer bod disgwyliadau pobl o ran y bobl ifanc hyn yn gostwng dim ond am eu bod yn 'derbyn gofal'. Rydyn ni'n cymryd camau i fynd i'r afael â'r mater hwn a byddwn ni'n parhau i wneud hynny.”


Cyfoeth Naturiol Cymru / Cynlluniau newydd ar gyfer gwaredu â gwaddod o Hinkley Point C\nCynlluniau newydd ar gyfer gwaredu â gwaddod o Hinkley Point C\n05 Chwef 2020\nMae Cyfoeth Naturiol Cymru wedi cychwyn trafodaethau gydag EDF Energy ynglŷn â chais am drwydded forol newydd i waredu â deunydd sydd wedi'i garthu o Fôr Hafren ar safle gwaredu oddi ar arfordir Caerdydd yn ne Cymru.\nMae EDF wedi cyflwyno ei gynllun i Cyfoeth Naturiol Cymru ar gyfer samplu a phrofi'r gwaddod o safle adeiladu gorsaf pŵer Hinkley Point C oddi ar arfordir Gwlad yr Haf yn Lloegr.\nRôl Cyfoeth Naturiol Cymru yw penderfynu a yw'r gwaddod, sy’n cynnwys deunydd o hyd at 600,000 m3, yn addas i'w waredu yn y môr, ond bydd yn asesu addasrwydd y cynllun samplu yn gyntaf er mwyn llywio unrhyw gais am drwydded i'w waredu yng Nghymru yn y dyfodol.\nGwnaeth EDF garthu a gwaredu â gwaddod yn flaenorol yn 2018 ac mae bellach yn bwriadu cynnal gwaith pellach ar y safle yn gynnar yn 2021.\nBydd angen cael trwyddedau morol ar gyfer casglu samplau a charthu gwaddod o ddyfroedd Lloegr gan y Sefydliad Rheolaeth Forol, a bydd angen trwydded arall ar gyfer gwaredu â'r gwaddod yn nyfroedd Cymru gan Cyfoeth Naturiol Cymru.\nAr yr un pryd â dechrau asesiad o gynllun samplu'r cwmni, mae Cyfoeth Naturiol Cymru wedi lansio ymgynghoriad chwe wythnos hyd at 18 Mawrth 2020 gydag arbenigwyr, gan gynnwys Canolfan Gwyddorau'r Amgylchedd, Pysgodfeydd a Dyframaethu (Cefas), ABPmer, Asiantaeth yr Amgylchedd, a chynghorwyr Cyfoeth Naturiol Cymru ei hunan.\nMae Cyfoeth Naturiol Cymru hefyd yn croesawu sylwadau gan y cyhoedd o ran a yw'r cynllun samplu yn cydymffurfio â chanllawiau rhyngwladol, sy'n sicrhau bod gwaredu â deunydd sydd wedi’i garthu yn y môr yn ddiogel.\nDywedodd Michael Evans, Pennaeth Tystiolaeth, Gwybodaeth a Chyngor ar ran Cyfoeth Naturiol Cymru:\n“Mae Môr Hafren ac Aber Afon Hafren yn gartref i fywyd gwyllt a chynefinoedd gwerthfawr ac mae'r ardal yn bwysig i'n llesiant a'n heconomi. Ein gwaith ni yw sicrhau nad yw gweithgareddau yn yr aber yn niweidio'r amgylchedd morol pwysig hwn.\n“Dyma gyfle i bobl godi pryderon neu ddarparu gwybodaeth bwysig, berthnasol i ni am gynllun samplu'r cwmni.\n“Byddwn yn ystyried pob ymateb i'r ymgynghoriad er mwyn ein helpu i benderfynu a fydd rhif, lleoliad a dyfnder y samplau a gymerir, yr hyn a fesurir, a sut y caiff y gwaddod ei brofi yn cydymffurfio â chanllawiau rhyngwladol.\n“Dylai pobl edrych ar ein gwefan i ddarganfod mwy am yr ymgynghoriad a'r cwestiynau yr hoffem iddynt eu hystyried.”\nBydd Cyfoeth Naturiol Cymru hefyd yn derbyn cais gan EDF i ystyried a fydd angen asesiad o'r effaith amgylcheddol fel rhan o'r broses ymgeisio.\nUnwaith dderbyniwyd, bydd y penderfyniad yn cael ei wneud dros y misoedd nesaf a chaiff ei gyhoeddi ar wefan Cyfoeth Naturiol Cymru, ynghyd â thystiolaeth i ddangos a oes angen asesiad o'r effaith amgylcheddol ai peidio.\nMae EDF wedi cyflwyno cais am drwydded forol ar wahân i’r Sefydliad Rheolaeth Forol yn Lloegr ar gyfer casglu’r samplau. Mae hon yn broses ar wahân ac yn annibynnol ar asesiadau Cyfoeth Naturiol Cymru.\nAeth Michael ymlaen i ddweud:\n“Dyma'r cam cyntaf mewn proses ymgeisio hir. Achosodd y gweithgarwch gwaredu bryder mawr i'r cyhoedd yn 2018, felly rydym yn bwriadu hysbysu ac ymgysylltu â phobl ynglŷn â'r cynlluniau hyn dros yr ychydig fisoedd nesaf.\n“Unwaith y byddwn yn derbyn y cais llawn am drwydded forol a chanlyniadau'r profion gwaddod, byddwn yn asesu'r wybodaeth yn drylwyr. Byddwn hefyd yn darparu cyfleoedd pellach i bobl edrych a chraffu ar y cynlluniau, gofyn cwestiynau a darparu adborth cyn y byddwn yn gwneud penderfyniad terfynol.\n“Byddwn ond yn rhoi'r drwydded os bydd y cwmni yn gallu dangos ei fod yn cydymffurfio â gofynion cyfreithiol a'n bod yn hyderus na fydd y gweithgaredd arfaethedig yn niweidio pobl neu'r amgylchedd.”\nBydd angen derbyn pob ymateb i'r ymgynghoriad yn ysgrifenedig erbyn 18 Mawrth 2020 drwy ei anfon i gyfeiriad e-bost marinelicensing@cyfoethnaturiolcymru.gov.uk neu drwy’r post i’r:\nTîm Trwyddedu Morol, Cyfoeth Naturiol Cymru, Gwasanaeth Trwyddedu (Caerdydd), Tŷ Cambria, 29 Heol Casnewydd, Caerdydd, CF24 0TP.\nCeir ragor o wybodaeth ynghylch y drwydded forol a’r ymgynghoriad, ynghyd â chopïau electronig o ddogfennau, ar wefan Cyfoeth Naturiol Cymru a'r gofrestr gyhoeddus ar-lein:


Home Cymru > Tlodi yng Nghymru\nNid oes a wnelo tlodi yng Nghymru â sychder, rhyfel na newyn - fel y gall fod mewn gwledydd datblygol - ond mae'n llawn mor real.\nI ddarllen y dudalen hon yn Saesneg\nMae bron un o bob pedwar o bobl yng Nghymru yn byw mewn tlodi sy'n golygu eu bod yn cael llai na 60% o'r cyflog cyfartalog. Mae hynny'n cyfrif am tua 700,000 o'n cyd-ddinasyddion. Nid yw'r lefel honno o dlodi cymharol wedi newid mewn degawd.\nProjectau Oxfam yng Nghymru\nGall tlodi olygu bod heb arian yn eich poced, neu fod eich plant yn mynd i'r ysgol neu i'w gwelyau eisiau bwyd. Gall olygu methu â fforddio cot aeaf neu wresogi'ch cartref. Ond gall hefyd olygu byw am flynyddoedd heb waith na gobaith, wedi'ch amddifadu rhag cyfleoedd a'r gallu i newid. Yn ogystal mae gan bobl mewn cymunedau tlawd iechyd gwaeth a disgwyliad oes byrrach.\nDyna pam mae Oxfam wrthi'n gweithio yng Nghymru i oresgyn tlodi, ac i ddweud y gwir amdano, yn awr ac yn y tymor hir.\nOxfam Cymru - Unioni'r Glorian: Glaslun i Gymru\nArferid dweud mai gwaith oedd y ffordd orau allan o dlodi, ond bellach gellid dadlau nad yw'n ffordd allan o gwbl. Mae gan hanner aelwydydd Cymru sy'n dioddef tlodi rywun sy'n ennill cyflog.\nMae anghydbwysedd rhwng dynion a menywod yn dal yn amlwg mewn sawl agwedd ar fywyd yng Nghymru. Menywod sy'n meddu ar 80% o'r holl swyddi rhan-amser yng Nghymru, ac mae'r mwyafrif llethol ohonynt mewn galwedigaethau cyflog isel. Os ydym am fynd i'r afael â thlodi yng Nghymru, mae'n rhaid inni fynd i'r afael hefyd ag anghydbwysedd rhwng dynion a menywod.\nOnd hefyd mae angen i Gymru fod yn gyfrifol yn fyd-eang. Mae ein hallyriadau carbon yn sylweddol uwch na'r hyn y dylent fod ar gyfer cenedl o'n maint ni. Yn ogystal, yn wyneb yr argyfwng ffoaduriaid byd-eang, mae'n hanfodol bod Cymru yn gwneud ei rhan trwy roi croeso cynnes i ffoaduriaid a cheiswyr lloches.\nGallwch gael rhagor o wybodaeth am yr heriau hyn, ynghyd â'n hatebion arfaethedig eraill, trwy ddarllen Glaslun i Gymru neu drwy wylio'r fideo byr hwn.\nRydym yn ymgyrchu. Rydym yn codi materion ac yn cael pobl i gysylltu â'r rheini mewn grym er mwyn dylanwadu ar eu penderfyniadau\nRydym yn ymchwilio. Rydym yn gweithio gyda phartneriaid i ymchwilio i bolisïau sy'n gallu mynd i'r afael â thlodi ac anghydraddoldeb economaidd gartref a thramor\nRydym yn codi ein llais: Rydym yn rhoi cyfle i bobl sy'n dioddef tlodi siarad â phobl mewn grym a lleisio eu barn\nRydym yn gweithio: mae ein rhaglen waith yn mynd i'r afael â thlodi yng Nghymru yn uniongyrchol. Rhagor o wybodaeth am Raglen Dlodi Oxfam yn y DU.\nAmser gyda'r teulu ar dop y rhestr Nadolig\nNid y twrci, na'r anrhegion na'r ffilmiau Nadolig; yn hytrach mae'n debyg mai gwir... Read more\nFfoaduriaid Rohingya yn dweud na fyddent yn dychwelyd i Myanmar heb hawliau cyfartal\nMae ffoaduriaid Rohingya sydd wedi cael eu cyfweld gan Oxfam ym Mangladesh yn dweud nad fyddent... Read more


Gwelodd John Lennon UFO! | Suenee Bydysawd\nGwelodd John Lennon UFO!\n5377x 05. 12. 2018 Darllenydd 1\nYchydig ddegawdau yn ôl, gwelodd John Lennon, aelod o'r grŵp Beatles, y balconi UFO. Fe ddigwyddodd ar adeg pan oedd yn anadlu awyr iach ynghyd â Maya Pang. Roedd yr UFO yn hedfan i'r dwyrain ar draws Afon Efrog Newydd.\nJohn Lennon a'r UFO\nDywedodd artist cerddorol bod y corff yn symud i'r chwith, yna i lawr tuag at yr afon ac yna hedfan i ffwrdd. Roedd gan y gwrthrych hedfan siâp cromen. Roedd yr arlunydd yn siŵr nad oedd yn hofrennydd.\nCafodd y digwyddiad hwn ddylanwad mawr ar fywyd John Lennon. Yn ei albwm yn ddiweddarach, Wal a Bridges, cyfeiriodd at y digwyddiad hwn. Ar yr un pryd, adroddodd pobl eraill 7 brofiad tebyg i Heddlu Efrog Newydd.\nJohn Lennon oedd un o'r personoliaethau a gafodd yr anrhydedd gweler y UFO.\nTagiau: aer, bywyd\n- Mae'r safle ar hyn o bryd Defnyddwyr 142 ar-lein


Rhwng gwyl a gwaeth... pam fod rhai yn llwyddo? - walesonline Administrator - Wales Online\nRhwng gwyl a gwaeth... pam fod rhai yn llwyddo?\nMAE yna lot o bobol yn astudio lot o bethau rhyfedd.\n11:07, 15 JUL 2009\nUpdated 22:50, 28 MAR 2013\nMAE yna lot o bobol yn astudio lot o bethau rhyfedd. Mae arbenigwyr yn gofyn cwestiynau gwirion am bynciau gwirion ac yn cyhoeddi atebion gwirion wedyn... am arferion bwyta, am ryw, am bopeth.\nMae yna academwyr wedyn yn treulio oriau mewn llyfrgelloedd pl neu fywydau o flaen sgriniau cyfrifiadur yn ymchwilio i bethau gwallgo. Pethau nad oeddech chi erioed wedi meddwl amdanyn nhw na fawr callach ar ôl gwneud.\nOnd, erbyn hyn, mae yna un pwnc yng Nghymru sy’n haeddu astudiaeth a thraethawd hir. Ac, o’i wneud yn iawn, mi allai ddysgu llawer i ni, nid yn unig am y pwnc ei hun ond amdanon ni ein hunain a bywyd yn gyffredinol.\nY pwnc ydi gwyliau. Nid y math sy’n digwydd efo bwced a rhaw neu ar EasyJet i Mallorca, ond y gwyliau sy’n cael eu cynnal ar hyd a lled Cymru ac yn codi a diflannu fel madarch.\nYn ystod y flwyddyn neu ddwy ddiwetha’, mae yna nifer go lew wedi methu, ac ambell un wedi dechrau. Y cwestiwn mawr ydi – a dyma fyddai pwnc yr astudiaeth PhD – pam fod rhai ohonyn nhw’n llwyddo a rhai yn mynd i’r wal?\nMaen nhw’n dweud mai tair cenhedlaeth ydi hyd y rhan fwya’ o fusnesau – un genhedlaeth yn creu’r busnes, un yn ei gryfhau a’i gael i ffynnu go iawn ac un arall i wario’r pres i gyd ar gwrw, rhyw ac offered. Rhywbeth tebyg ydi hi efo gwyliau (ond heb fod mor gyffrous).\nAm wn i y baswn i’n dechrau’r astudiaeth efo’r Cnapan, gyl werin fwya’r Gymru Gymraeg yn ei dydd. A honno wedi dechrau mewn lle mor ddiarffordd â Drefach Felindre cyn symud i le llawer mwy ar-ffordd – ffordd yr A486 yn Ffostrasol.\nDafydd Iwan oedd yn ei gorffen hi yn y ddau le. Pawb ar ben cadeiriau neu ar ben ei gilydd, breichiau yn chwifio, dyrnau yn yr awyr a phawb yn mynd i ymladd wrth ochr Owain Glyndr, am un noson o leia’.\nMewn shed anferth yng nghanol y pentre’ yr oedd hi ar ei gorau ond, am wahanol resymau, mi ddechreuwyd chwilio am rywle newydd. Roedd yn edrych yn ddelfrydol – cae eang a phebyll da... ond rhywsut mi chwalwyd yr hyd.\nMi faswn i wedyn yn mynd i yl Jazz Aberhonddu, sy’n cael hanner gyl eleni, ar ôl bod ag un droed yn y bedd a’r llall ar groen banana. Mae’r yl wreiddiol wedi methu ar ôl chwarter canrif a phawb yn rhoi bai ar bethau fel y tywydd.\nOnd nid dyna’r rheswm go iawn. Rhywsut, dan bwysau ei llwyddiant ei hun a rheolau iechyd a diogelwch, mi gollodd yr elfen naturiol, annisgwyl yna oedd yn rhan bwysig iawn ohoni. Fel pan oedden ni’n ifanc – y nosweithiau allan gorau oedd y rhai heb eu trefnu o gwbl.\nAc yna’r Sesiwn Fawr a oedd, ynddi ei hun, yn ail fywyd i hen yl Werin Dolgellau. Ar y strydoedd yr oedd hi a’r rheiny a’r tafarnau’n gwegian. Troi cornel a band yn canu, cornel arall a chriw yn dawnsio. Gobeithio y daw hi’n ôl.\nY Cnapan, yr yl Jazz a’r Sesiwn Fawr... dw i’n meddwl y baswn i’n gweld un peth o leia’ sy’n gyffredin rhyngddyn nhw. Dim bai ar neb, beryg, ond mi aethon nhw’n rhy fawr – gormod o enwau mawr drud, er nad dyna oedd eu hudoliaeth.\nMae yna wyliau eraill sy’n dal i lwyddo. Maen nhw’n dweud fod Gyl Cann – nid yr un fronnoeth yn Ffrainc ond yr un gotiog yn y Cann Offis yn Llangadfan – yn hwyl o yl ac felly Wa Bala hefyd. Yn Y Bala y mae honno.\nY gyfrinach, meddai’r trefnwyr, ydi cadw pethau’n syml ac yn fach. Ond haws dweud na gwneud. Mae amseru’n bwysig hefyd... a’r rhywbeth arall hwnnw.\nY rhywbeth arall hwnnw na fedrwch chi ei roi mewn traethawd.\nDylan Iorwerth yw Golygydd Gyfarwyddwr Golwg


Cymraeg ail-iaith i ddiflannu yn y cwricwlwm iaith hollol newydd – Golwg360\n18 Ionawr 2019 am 08:34 Diweddarwyd am 08:57\nNi fydd y Gymraeg yn cael ei rhannu’n iaith gyntaf ac ail iaith o dan y cwricwlwm newydd mewn ymgais i drawsnewid y ffordd mae ieithoedd yn cael eu dysgu yn ysgolion Cymru.\nBydd yr iaith yn parhau i fod yn orfodol i bob dysgwr rhwng 3 ac 16 oed, ochr yn ochr â Saesneg ac ieithoedd rhyngwladol.\nYn y cwricwlwm newydd, bydd Ieithoedd Tramor Modern yn cael eu cynnwys yn rhan o Ieithoedd Rhyngwladol. Bydd hyn hefyd yn cynnwys ieithoedd cymunedol, clasurol ac Iaith Arwyddion Prydain.\nYr ysgolion fydd yn dewis pa ieithoedd maen nhw am i’w disgyblion eu dysgu yn ogystal â Chymraeg a Saesneg.\nEr mwyn cyflawni hyn bydd y Llywodraeth yn ysgogi ysgolion i ystyried cyfleoedd i ddysgwyr wrando, darllen, siarad ac ysgrifennu yn Gymraeg – a hynny drwy wahanol rannau o’r cwricwlwm neu y tu allan i’r ystafell ddosbarth.\nMae hyfforddiant Cymraeg dwys ar gyfer athrawon a chynorthwywyr dysgu bellach yn cael ei gynllunio i sicrhau y gallant gyflwyno’r newidiadau sy’n dod i waith yn 2022.\n“Dinasyddion Cymru a’r byd”\nErs cyflwyno’r Cwricwlwm Cenedlaethol yn 1988, hwn yw’r “newid mwyaf dramatig” yn y ffordd mae ieithoedd yn cael eu dysgu mewn ysgolion yng Nghymru meddai’r Gweinidog Addysg, Kirsty Williams.\n“Rydym am sicrhau bod pob un o’n dysgwyr yn ddinasyddion Cymru a’r byd ac mae hynny’n golygu sicrhau bod pob person ifanc o bob cefndir yn cael cyfle i feithrin ei sgiliau iaith.”\nBydd swm o £24 miliwn yn cael ei neilltuo ar ben yr hyn sydd yn cael ei wario ar gefnogi’r cwricwlwm yn barod.\n“Rydym yn ymrwymedig i roi’r amser a’r adnoddau sydd eu hangen ar ysgolion i addasu,” ychwanegodd Kirsty Williams.\nCael gwared ar y term ‘Cymraeg ail-iaith’\nDaw’r newid yn dilyn argymhellion gan yr Athro Sioned Davies, awdur yr adroddiad a gomisiynwyd gan Lywodraeth Cymru i’r Gymraeg fel rhan o’r cwricwlwm.\n“Mae sicrhau bod y Gymraeg yn bwnc statudol i bawb, ac ein bod yn cael gwared ar y term ‘Cymraeg ail iaith’ yn hollbwysig os ydym am gyrraedd y nod o filiwn o siaradwyr,” meddai’r Athro Sioned Davies.\nCymdeithas yr Iaith yn croesawu, ond..\n“Rydyn ni’n croesawu bwriad y Llywodraeth i sefydlu un continwwm o ddysgu’r Gymraeg,” meddai Toni Schiavone o Gymdeithas yr Iaith.\n“Fodd bynnag, mae’n hanfodol bod un cymhwyster Cymraeg i bob disgybl ar gael nawr i gyd-fynd â’r datblygiad hwn.”\n“Fel arall, mae peryg na welwn ni newid gwirioneddol ar lawr gwlad. Wedi’r cwbl, sut allan nhw roi’r gorau i addysgu’r Gymraeg fel ail iaith nawr ond eto parhau â’r cymhwyster Cymraeg ail iaith tan 2027? “\nBron i hanner ysgolion Cymru yn y categori gorau


Y Gwyddelod yn chwalu gobeithion Cymru\nDyma ddiwedd y gân a diwedd y daith i obeithion tîm Cymru yng Nghwpan y Byd am eleni ond fe roedd colli yn erbyn y Gwyddelod yn teimlo’n boenus iawn i’r cefnogwyr ar hyd a lled y wlad. Deffrodd y genedl bore ‘ma gyda phenmaenmawr dychrynllyd wrth gofio’r noson a fu.\nDechreuodd y noson gyda angerdd yr anthem genedlaethol wrth i gael ei chwarae yn ddigyfeiliant am y tro cyntaf. Roedd Hen Wlad fy Nhadau yn atseinio trwy’r stadiwm wrth i’r dorf a’r chwaraewr ei chanu mewn cytgord llwyr.\nRoedd y gêm drwyddi draw yn rhwystredig. Rhwystredig i’r chwaraewyr a rhwystredig i’r dorf, gyda chwarae taclus y crysau cochion yn cael ei rwystro gan amddiffyn cryf y Weriniaeth. Roedd y chwarae yn fudur, wrth i’r Gwyddelod daflu popeth atom. Ennill ar bob cyfri’ yw slogan yr is-reolwr Roy Keane a dyna wnaethant. Lloriwyd chwaraewr mwyaf dylanwadol y gêm Joe Allen yn yr hanner cyntaf gan grys gwyrdd ac wedi hynny roedd tîm Cymru yn tueddu i chwarae mewn cylchoedd, heb fawr ddim o gyfleoedd am y gôl. Wedyn, yn yr ail hanner trawodd y Gwyddelod yn dilyn camgymeriad a dyna oedd mewn gwirionedd oedd diwedd y daith i dîm Chris Coleman.\nGêm olaf Coleman?\nAi dyma fydd gêm olaf Chris Coleman? Mae’n bosib iawn wrth iddo ddychwelyd i’w hoffder gwreiddiol yn rheoli clwb o ddydd i ddydd. Fe fydd yn rhaid inni droi ein golygon at bencampwriaeth Ewrop nesa’. Ond heb os, mae Chris Coleman ac Osian Roberts wedi creu ysbryd newydd anhygoel yn y garfan ac wedi gweddnewid popeth, a chan osod sylfaen gadarn i’r dyfodol. Maent yn arwyr ymhob ystyr y gair ac fe ddylai’r Gymdeithas Bêl-droed ymladd i’w cadw.\nWrth edrych ymlaen, mae’r dyfodol yn edrych yn addawol tu hwnt, gyda nifer o chwaraewyr addawol yn dod trwy’r sustem fel Ben Woodburn a Tom Lawrence. Dyma, heb os, yw’r genhedlaeth euraidd ac nid dyma’r diwedd i’r gr^wp talentog yma. Mae mwy i ddod ac fe allwn obeithio am le yng Nghwpan y Byd nesa’, Pam ddim? \nDyma gyfle i ail fyw'r anthem anhygoel cyn y gêm:\non 12/10/2014 - 02:29 am\nRamsey ac Allen yn ôl i Gymru yn erbyn Gwlad Belg\non 06/11/2014 - 08:12 pm\non 08/12/2014 - 01:25 pm


Canolfan Newyddion - Lansio Blwyddyn Pen-blwydd Prifysgol Caerdydd yn 125\nLansio Blwyddyn Pen-blwydd Prifysgol Caerdydd yn 125\nLansiwyd dathliadau pen-blwydd y Brifysgol yn 125 neithiwr gyda goleuo i’r Prif Adeilad yn ysblennydd a negeseuon o gefnogaeth am 125 mlynedd o gyflawniad ym Mhrifysgol Caerdydd.\nYm 1883, roedd Y Frenhines Fictoria yn rheoli chwarter y ddaear, roedd Robert Louis Stevenson yn achosi cyffro gyda Treasure Island, enillodd Blackburn Olympic gwpan yr FA a bu’r clychau’n canu yn sgil agoriad Prifysgol Caerdydd. Roedd ganddi 13 o staff, 151 o fyfyrwyr, ychydig iawn o incwm nac adnoddau ac yn gweithredu mewn adeilad adfeiliedig a oedd, gynt yn glafdy.\nHeddiw, mae gan y Brifysgol tua 6,000 o staff (gan gynnwys dau sydd wedi derbyn Gwobr Dinesig Nobel) 26,000 o fyfyrwyr, adeiladau ardderchog a chyfleusterau yng nghanol dinesig y ddinas a champws Parc y Mynydd Bychan, trosiant blynyddol o £370M, a safle ymhlith 100 o brifysgolion y byd uchaf. Mae’n rhan o’r ugain prifysgol ymchwil uchaf Grŵp Russell Prydain ac mae newydd ennill ei thrydedd wobr am ragoriaeth yng Ngwobr Pen-blwydd y Frenhines.\nWrth ddynesu at ben-blwydd go-iawn y Brifysgol ar 24 Hydref, 2008, lluniwyd rhaglen ddigwyddiadau arbennig. Bydd yn cynnwys cyngherddau, seremonïau gwobrwyo, cynadleddau, darlithoedd, chwaraeon a digwyddiadau diwylliannol a chymdeithasol eraill, oll wedi eu cynllunio ar y cyd er mwyn dod â’r ystod ehangaf o bobl ynghyd i nodi’r flwyddyn bwysig hon.\nHefyd ar ei ffordd y mae apêl y Brifysgol ‘125 am 125’. Gan ychwanegu at thema’r pen-blwydd sef ‘Newid bywydau’, nod yr apêl yw creu 125 o ysgoloriaethau ychwanegol i helpu’r genhedlaeth nesaf o fyfyrwyr ac ymchwilwyr ifanc i wireddu eu dyheadau academaidd yng Nghaerdydd. Bydd y £100,00 cyntaf a godir yn cael ei ariannu’n gyfatebol gan y Brifysgol.\nYn y lansiad, myfyriodd Is-Ganghellor y Brifysgol, Dr David Grant, ar ddathliadau pen-blwydd yn 125 fel carreg filltir yn darparu cyfle i ddathlu cyflawniadau'r gorffennol a phresennol ill dau, ac i edrych tua’r dyfodol. Dywedodd:\n"Pwrpas ein Pen-blwydd yn 125 yw dathlu'r hyn mae ein staff a’n myfyrwyr wedi eu cyflawni ond hefyd cydnabod yr hyn y gallwn ei gyflawni yn y dyfodol. Byddwn yn dathlu’r sylfeini yr ydym wedi adeiladu ein llwyddiant presennol arnynt, a byddwn yn cydnabod y pellter y mae’n rhaid i ni deithio o hyd. Mae hyn yn argoeli i fod yn daith gyffrous. Rydym am adeiladu etifeddiaeth gryfach fyth i gefnogi cenedlaethau’r dyfodol."\nDywedodd Llywydd y Brifysgol, Neil Kinnock (Yr Arglwydd Kinnock o Fedwellty) wrth y gwesteion yn y lansiad:\n"Prifysgol na fu fyth yn blwyfol, byth yn ynysig, byth yn Dŵr Ifori - Prifysgol yw hon sydd, yn ystod y 125 mlynedd, wedi rhoi rhywbeth sylweddol yn ôl i’r rhan hon o dde Dwyrain Cymru yn ogystal ag ar draws ac ar led Cymru. Nid yw Prifysgol Caerdydd yn cynhyrchu cyflogaeth uchel yn unig, ond mae’n meithrin datblygiad diwydiannol yn seiliedig yn y brifysgol a chyflogaeth arloesol. Y mae arnaf bron bopeth i’r sefydliad hwn, yn wir, dim ond fy rhieni a all gael eu cymharu iddi, o ran ffynhonnell cefnogaeth, ysbrydoliaeth a chyfleoedd."\nAnfonodd Jane Hutt AS, Gweinidog Llywodraeth Cenedlaethol Cymru dros Blant, Addysg, Dysgu Gydol Oes a Sgiliau, neges o gefnogaeth yn dweud: " Gobeithiaf fod y flwyddyn nesaf yn mynd i ddarparu llwyfan i Brifysgol Caerdydd ddangos llwyddiannau’r gorffennol, boed yn academaidd, yn seiliedig ar ymchwil neu’r cyfraniad gwerthfawr y mae’n ei chwarae tuag at ffyniant yr economi Gymreig."\nMae’r Brifysgol hefyd wedi lansio gwefan, wedi ei neilltuo ar gyfer ei phen-blwydd yn 125, a fydd yn cynnwys calendr digwyddiadau, diweddariadau codi arian a’r nodwedd arbennig ‘Fy Nghaerdydd’ i alluogi unrhyw un sydd â chysylltiad â’r Brifysgol i ddarparu atgofion, hanesion, storïau a lluniau- neu i wneud sylwadau ar beth y mae’r Brifysgol wedi ei olygu iddyn nhw.


Homeland Earth: Ymgyrch i Hyrwyddo Ymwybyddiaeth Planedau - Ymgyrch Fyd-eang dros Addysg Heddwch\n[ Mai 24, 2022 ] Mae'r Brifysgol dros Heddwch yn chwilio am Athro Cynorthwyol mewn Addysg Heddwch Swyddi\nMamwlad y Ddaear: Ymgyrch i Hyrwyddo Ymwybyddiaeth Planedau\nEbrill 18, 2021 Ymgyrchoedd, Newyddion ac Uchafbwyntiau 0\nMae'r Ymgyrch Fyd-eang dros Addysg Heddwch yn falch partner cydweithredol o ymgyrch Homeland Earth.\nAr Fawrth 15, 2021, union flwyddyn ar ôl i bandemig Corona gyrraedd y wlad, mae Canolfan Astudio Awstria ar gyfer Heddwch a Datrys Gwrthdaro (ASPR) wedi lansio ei hymgyrch fyd-eang “Homeland Earth.”\nAr yr hwyraf, mae gwth globaleiddio'r degawdau diwethaf wedi cysylltu pawb ar bob cyfandir ac o bob gwlad mewn ffordd gymhleth ac wedi dod â nhw i berthynas anorchfygol â'i gilydd. Felly, p'un a ydym yn ei hoffi ai peidio, mae cymuned ddaearol o dynged wedi dod i fodolaeth. Gwneir hyn yn amlwg gan y polycrisis byd-eang sy'n effeithio ar bob un ohonom, er mewn gwahanol ffyrdd: newid hinsawdd syfrdanol a wnaed gan ddyn, difodiant rhywogaethau a ysgogwyd gan ein harferion economaidd a ffordd o fyw, bygythiad hunan-ddifodiant o streic niwclear, yn genedlaethol. rhyfeloedd llawn cymhelliant neu'r pandemig byd-eang Covid-19. Mae'r rhain i gyd yn broblemau na ellir ond eu datrys gyda'i gilydd, ac ar raddfa blanedol: Mamwlad y Ddaear.\nOnd mae gan lawer o bobl a chenhedloedd ddiffyg ymwybyddiaeth o'r gymuned ddaearol hon o dynged. Yn enwedig ar adegau o argyfwng, mae pob cenedl yn cilio i mewn i'w hun ac yn ceisio ei hiachawdwriaeth mewn ymdrechion unigol cenedlaethol.\nYr hyn sydd ei angen arnom, ar y llaw arall, yw barn gyhoeddus fyd-eang sy'n cynrychioli ymwybyddiaeth blanedol ac sy'n ddigon cryf i ddylanwadu ar bolisïau gwladwriaethau a chyrff rhyngwladol i'r cyfeiriad hwn. Nid yw'r ymdeimlad hwn o berthyn i'n Mamwlad Daear yn groes i nodweddion a chysylltiadau lleol a chenedlaethol. Fodd bynnag, mae'n rhaid i ni hefyd ddatblygu'r ymwybyddiaeth ein bod ni'n ddinasyddion Homeland Earth a gweithredu yn unol â hynny. Dyma syniad ein hymgyrch ryngwladol “Homeland Earth”.\nDatblygwyd y cysyniad o “Homeland Earth” gan yr athronydd o Ffrainc Edgar Morin, sy'n dathlu ei ben-blwydd yn 100 oed ar 8 Gorffennaf 2021, yn ei lyfr Terre Patrie (1993). Gyda'r ymgyrch hon, rydym hefyd yn anrhydeddu gwaith bywyd y meddyliwr gwych hwn ar ddyfodol dynoliaeth. Yn y fideo hwn, Mae Morin yn bersonol yn galw am ein hymgyrch.\nEdrychwch ar y apelio am yr ymgyrch mewn gwahanol ieithoedd; byr cofiant i Edgar Morin, Yn ogystal â'r maniffesto Mamwlad y Ddaear.\nYmunwch â'r Ymgyrch hon\nYmunwch â'r ymgyrch hon i godi ymwybyddiaeth blanedol gan\n• llofnodi'r apelio am yr ymgyrch hon ac, os yn bosibl, ei gyfieithu i'ch iaith;\n• lledaenu'r maniffesto’r ymgyrch “Homeland Earth” (Maniffesto ar gyfer Undod Planedau); mae croeso i chi hefyd roi sylwadau arno a'i ddatblygu ymhellach;\n• creu a gorchudd pasbort “Citizen of Homeland Earth” a'i ddefnyddio i ddogfennu'ch agwedd blanedol;\n• gwahodd ffrindiau, perthnasau, cydnabyddwyr, cydweithwyr, disgyblion ac ati i greu gorchuddion pasbort gyda'i gilydd; a\n• anfon y gorchuddion pasbort a grëwyd at wleidyddion lleol a'u gwneud yn ymwybodol o'r ymgyrch;\n• datgan eich hun fel dinesydd Homeland Earth yn eich proffil FB (ffrâm ar gyfer Facebook) a phostio'ch gorchudd pasbort wedi'i ddylunio'n unigol gyda #mamwlad yn y cyfryngau cymdeithasol;\n• cymryd rhan yn Digwyddiadau ASPR yn gysylltiedig â'r ymgyrch;\n• cofrestru ar gyfer Newyddion ASPR (maes mewnbwn ar waelod y dudalen) i gael gwybod am weithgareddau ASPR yn y dyfodol;\n• dilynwch ni ymlaen Facebook und Twitter;\n• cynnal digwyddiadau gwybodaeth ar Homeland Earth (byddwn yn falch o'ch cefnogi deunydd gwybodaeth);\n• creu eich un eich hun menter leol “Homeland Earth” ac adrodd yn ôl i ni (ee plannu coed, dylunio ac arddangos posteri, cystadleuaeth ffotograffau Homeland Earth, ac ati).\nArolwg Ieuenctid ar Addysg Heddwch a Chyfiawnder Cymdeithasol\nAtebolrwydd, Cyfiawnder, ac Iachau Ar ôl Treial Derek Chauvin\nNodi strategaethau a chadarnhau gweithredu rhanbarthol ar gyfer Addysg Dinasyddiaeth Fyd-eang\nEfallai y 3, 2017 Adroddiadau Gweithgaredd, polisi 0\nCynhaliwyd Cyfarfod Rhwydwaith Addysg Dinasyddiaeth Fyd-eang Ranbarthol Affrica Is-Sahara 2017 (GCED) o dan y thema '' Nodi Strategaethau a Solidifying Regional Action for GCED '' Ebrill 6-7 yn Johannesburg, De Affrica. Wedi'i gyd-drefnu gan Swyddfa Ranbarthol UNESCO ar gyfer De Affrica a Chanolfan Addysg Dealltwriaeth Ryngwladol Asia-Môr Tawel, roedd gan y cyfarfod dri amcan: (1) cryfhau mecanweithiau cyflwyno rhaglenni GCED tuag at wella effaith a sicrhau cyfranogiad cynhwysol; (2) gwella cwmpas ac allgymorth rhaglenni GCED yn y rhanbarth; a (3) cataleiddio ymgysylltiad ac arweinyddiaeth wleidyddol i sicrhau ymrwymiad rhanddeiliaid. [parhewch i ddarllen…]\nDeg Gwers o Argyfwng Corona\nEbrill 20, 2020 Newyddion ac Uchafbwyntiau 0\nNid athro yw argyfwng. Nid oes unrhyw fecanwaith y mae'r pandemig yn ein gorfodi i geisio mewnwelediadau newydd. Fodd bynnag, gallwn, trwy ein hymdrechion ein hunain, ddysgu gwersi o'r argyfwng. Mae argyfwng yn golygu “trobwynt”: mae COVID-19 wedi ysgwyd rhai gwirioneddau ffug, ac am eiliad o leiaf yn hwyluso rhai myfyrdodau sylfaenol. Rhaid bachu ar y cyfle hwn. [parhewch i ddarllen…]\nAstudiaeth o werslyfrau ysgolion 22 o wledydd Asiaidd: 'Canolbwyntiwch ar hunaniaeth genedlaethol chauvinistaidd yn her'\nHydref 20, 2018 Ymchwil 0\nCafodd yr adroddiad, o'r enw 'Ailfeddwl Addysg ar gyfer yr 21ain Ganrif: Cyflwr Addysg Heddwch, Datblygu Cynaliadwy a Dinasyddiaeth Fyd-eang yn Asia', ei lansiad yn India ddydd Mawrth yng Nghanolfan Ryngwladol India yn y brifddinas genedlaethol. [parhewch i ddarllen…]